Шахмат фестивали ғолиблари аниқланди » O'zbekiston Davlat Jismoniy tarbiya va sport universiteti\nO'zDJTSU » Yangiliklar » Шахмат фестивали ғолиблари аниқланди\nSana: 31-07-2017, 19:43 Ko'rishlar soni: 473 Chop etish\nШвейцарча тизимда етти турдан иборат мусобақанинг 8 ёшгача ўғил болалар ўртасидаги баҳсларида Жавоҳир Абдуллаев олтин медални қўлга киритди. Саидназар Неъматжонов кумуш, Исломбек Анориддинов бронза медаль билан тақдирланди. Ушбу ёшдаги қизлар баҳсида Мафтуна Одилбекова биринчи, Севинч Давлатова иккинчи, Мубина Рашидова учинчи ўринни эгаллади.\nЎн ёшгача ўғил болалар баҳсида Абубакир Жўраевга тенг келадиган рақиб топилмади. Миразиз Қўзиев иккинчи, Саййид Шамсиддин учинчи бўлди. Қизлар ўртасида Анора Сотимова, Шаҳина Олимова ва Комила Асомиддинова кучли учликдан жой олди.\nЎн икки ёшгача ўғил болалар ўртасида Бобур Бобохўжаев биринчи, Муҳиддин Мадаминов иккинчи ва Умиджон Ҳусанов учинчи ўринни эгаллади.\nЎн тўрт ёшгача ўғил-қизлар баҳсида Хидирдавлат Раимқулов, Малик Бобоқулов, Отабек Абдуқодиров, Зарнигор Абдулатипова, Юлдуз Исроилова ва Мубина Зокирова ғолиб ва совриндорлар қаторидан жой олди.\nЁш шахматчиларимиз Хитойда ўтган Осиё чемпионатида 18 медални қўлга к ...\n11 ёшли Жавоҳир Синдоров шахмат бўйича халқаро уста талабини ба ...\nЎЗБЕКИСТОН ДАВЛАТ ЖИСМОНИЙ ТАРБИЯ ИНСТИТУТИДА “ХАЛҚ БИЛАН МУЛОҚ ...


24та ажойиб совға: Янги йилда рафиқангизни қойил қолдиринг! | LifeHaq.uz\nЯнги Йил совғаларини танлаш анча мураккаб вазифа ва бунга дўконларда совғалар тақчиллиги эмас, балки аксинча, уларнинг жуда кўплиги сабабдир. Баъзан, бирон-бир фойдали, керакли, аммо байрам кайфиятидан мутлақо узоқ буюмни харид қилиш истаги кучли бўлади.\nСовға севимли инсонингиз учун ҳақиқий сюрпризга айланиши, уни қувонтириши, муҳаббатингизнинг чин исботи бўлиши керак. Янги Йилда рафиқангизга совға қилиш мумкин бўлган ва ҳеч қачон долзарблигини йўқотмайдиган минглаб ғоялар мавжуд.\nОёқлар учун гидромассажли ванна. Ўзингиз массаж қилишни билмайсиз, аммо рафиқангизни ҳурсанд қилишни истайсизми? Массаж процедуралари жуда ёқимли бўлади ва кечани яхши ўтказишга ёрдам беради.\nЗамонавий кастрюллар тўплами – тажрибали ва синчков уй бекаларини ҳурсанд қилади. Керакли тўпламни топиш учун аввалдан биргаликда дўконга бориш зарур.\nФитнес-залга абонемент – бундай совға замонавий аёлларга қўл келади. Албатта, аёл бу ҳақида анчадан буён орзу қилган бўлиши керак.\nНоутбук учун сумка – рафиқангиз офисда ишлаб, кўпинча ноутбукни целлофан халтада ёки ишқаланиб кетган сумкада олиб юрадиган бўлса, бундай совға унга жуда ёқади.\nТақинчоқлар, пардоз воситаларини сақлаш учун органайзер;\nАёлнинг уйдаги кундалик ишини енгиллаштира оладиган маиший ёки ошхона техникасини биргаликда харид қилиш.\nСевимли артистининг концертига чипталар ҳам рафиқангизни ҳурсанд қилади.\nСевимли атир, аммо севимли инсонингиз дидини яхши билишингиз шарти билан.\nСочларни парваришлаш техникаси – Сиз фақат фен ёки кўплаб мосламали моделларни танлашингиз, қўшимчасига эса – тортувчи қисқичлар ва жингалак қиладиган плойка олиш мумкин.\nСочлар учун косметик воситалар тўплами – уларни, масалан юз креми сингари, танлаш қийин эмас. Ушбу тўпламга мусслар, шампунлар, ниқоблар, кондиционерлар ва қотирувчи лаклар киради.\nКатта хона ўсимлиги – уй интерьерини безайди ёки урғу беради, хона кўринишини янгилайди. Фикуслар, йирик баргли бегониялар, кипарислар – энг кенг тарқалган турлардир.\nМаиший техника турлари – аёллар ҳамма нарсада мутаносибликка амал қилишни ёқтирганлари сабабли, дизайни бўйича ўхшаш чойнак ёки тостер уйни безашга ёрдам беради.\nЯнги йил интерьерларида профессионал суратга тушиш – сюжетли сессиялар ёшгина хонимчаларга ҳам, каттароқ ёшдаги аёлларга ҳам манзур бўлади: қиролича бўлиш ҳаммага ёқади. Альбом ҳам эсдалик бўлиб қолади.\nАёллар учун саёҳат чемодани – мустақил саёҳатлар, иш сафарларида қўл келади. Аёллар учун мўлжалланган ва сафарларда ишлатиладиган оилавий кофрларга ўхшаш моделларга эътибор қаратинг.\nҒилофдаги маникюр жиҳозлари – харид қилишдан аввал рафиқангизга қандай марка ёқишини сўранг. Совғанинг қиймати ундаги жиҳозлар ва фирма сифатига боғлиқ.\nРоманлар тўпламидан иборат электрон китоб, китоблар тўплами ҳам тўғри келади.\nТоршер – ётоқхонадаги шахсий бурчакни безатиш ёки меҳмонхонада дам олиш жойини яратиш учун мос келади. Хона интерьерининг услуби ва рангига мос моделни танланг.\nГуллар учун гулдон – бунда гулдоннинг турига эътибор бериш керак: юпқа шишадан ишланган ўртача ҳажмдаги гулдон тумба устига кичик гулдасталар қўйиш учун, биллур ёки дизайнер гулдони – йирик композициялар учун тўғри келади.\nБуғли дазмол станцияси – бундай совға прагматик уй бекаларини ҳайратга солади. Агрегат костюмлар ва пальтоларни ғижим бурчакларни қолдирмай буғда текислаш имконини беради.\nБитта тўпламдаги бир нечта кашпо – бундай совға варианти учун керамика ёки пишиқ пластикдан ишланган турли катталикдаги буюмларни танланг. Кўзга ташланмайдиган принтли ёки бир хил рангдаги моделлар маъқулроқ.\nБир жуфт стол лампалари ёки бра – тўплам ётоқхона ёки меҳмонхона учун харид қилинади. Ушбу харид уйда таъмирлаш ёки дизайн ўзгартириш кутилаётган бўлса, ажойиб сюрпризга айланади.\nТақинчоқлар учун қутича – рафиқангизнинг узуклари ва зираклари кўп бўлмаса, кичик чинни қутиларни сотиб олинг. Чарм ва баҳмал билан қопланган қутилар эса катта тўпламлар учун мос келади.\nИссиқ адёл ва диван ёстиқчалари – ташқаридаги шовқиндан уйдаги шинамликни афзал кўрадиган рафиқалар учун мўлжалланган.\nШаҳарнинг нуфузли ресторанида романтик кечки таом\n09/12/2020 11:50:00 85 0 Манба: magic-charm.ru


Домен Субдомен Компаниянинг номи билан\nБизнинг компаниямиз ҳақида кўпроқ маълумот олиш учун вақт топганингиз учун раҳмат.\nБИЗ НИМА БИЛАН ШУҒУЛЛАНАМИЗ?\nEskiz IT компанияси – uz зонасида доменларни рўйхатга олиш, ўз сервер қувватларида юқори сифатли хостинг тақдим этиш, тайёр ва эксклюзив сайтларни ишлаб чиқиш, SMS ва Email тарқатиш, ва шу билан бирга SSL сертификатларни ўрнатиш ва созлаш кабиларни ўз ичига олувчи ихтисослашган хизматларнинг кенг танлови демакдир.\nБизнинг компанияга 2008 йилда асос солинган, 2009 йилдан бошлаб эса биз Россиянинг “1С-Битрикс” компаниясининг расмий ҳамкорига айландик ва шу тизимда сайтлар ишлаб чиқиш ва яратиш билан шуғулланамиз.\n2015 йил 27 июлда компаниямиз дастурий таъминот ишлаб чиқувчилар миллий реестрига қўшилди.\n2016 йилнинг бошида эса Электрон ва компьютер дастурий таъминоти экспортини ривожлантириш кенгаши (ESC) бизни МДҲ давлатлари бизнес делегациялари таркибида 16-марта ўтказилаётган INDIASOFT 2016 IT кўргазмасига боришимизни таклиф қилди. У ерда АТ секторидаги инновациялар тақдимотини ўтказган 150 ҳинд компаниялари иштирок этди ва турли хорижий АТ компаниялари билан ўзаро алоқа ўрнатиш учун мулоқотда бўлди.\n2016 йил 24 августидан бошлаб эса биз UZ зонасида домен номларни рўйхатдан ўтказадиган расмий регистратор мақомини олдик.\n2017 йил 18-22 сентябрида ICTWEEK Uzbekistan кўргазмасида иштирок этдик.\n2017 йил 23 октябрида эса “Mirzo Ulugbek Innovation Сenter”нинг резидентига айландик.\nМИНИМАЛИЗМ ВА ҲАММАСИ ТУШУНАРЛИ!\nКомпаниямиз учун минимализм, тушунарлилик ва мулоқотдаги енгиллик муҳим ўринда туради. Шунинг учун сайтимиз ва шахсий кабинетни ишлаб чиқиш, хизматларимизни йўлга қўйишда фойдаланувчилар ёши ва интернетни қанчалик ишлата олишидан қатъий назар бизнинг маҳсулотларимизни қийналмай тушунишига ҳаракат қилдик.\nСИЗГА АЙТМОҚЧИ БЎЛГАНИМИЗ...\nБизнесни интернетда йўлга қўйиб юбориш аллақачон арзон, осон ва тез бўлиб қолди. Ахир бу учун дунёда барча имкониятлар бисёр. Кўплаб инсонлар буни анчадан бери билиб бўлишган ва, фурсатдан фойдаланиб, яхши доменларни сотиб олиб қўйишмоқда.\nШиоримиз — “Интернетда ўз ўрнингизни эгаллашга шошилинг ”. Бу бекорга эмас. Ахир ўз бизнесингизни виртуал оламда қанчалик фаол тақдим эта олсангиз, рақобатчилардан ортда қолиб кетиш хавфи шунча камаяди.\nЎзингизга сайт яратиб олиш осон, тез ва арзонлигини тушуниш учун эътибор билан бизнинг хизматларимизни ўрганиб чиқишнинг ўзи кифоя!\nБОШИМИЗ КЎККА ЕТАДИ!\nВеб-сайтлар ҳозир жуда хам ҳаммабоп бўлиб бораяпти ва унга эҳтиёжни сезган ҳар ким, ўзи учун осонгина сайт ясаттириб олиши мумкин. Агар биз шу ҳақиқатни одамларга етказа олсак, хурсанд бўламиз. Бошқача қилиб айтганда биз Ўзбекистонда: сайт яратиш узоқ вақт олади, қиммат ва қийин каби нотўғри фикрларни йўққа чиқармоқчимиз.\nБИЗНИНГ КОМПАНИЯ ЎЗ ОЛДИГА ШУНДАЙ МАҚСАД ҚЎЙДИКИ, ЎЗБЕКИСТОНДА ВЕБ-САЙТ ОЧИШНИ ИСТАГАН ҲАР ҚАНДАЙ ФОЙДАЛАНУВЧИ УНГА ЭРИША ОЛСИН!\nБарча ҳуқуқлар ҳимояланган. © 2008-2021 XK “Best Internet Solution”


Чет эллик мутахассисга меҳмонхона учун ҳақ тўланди: солиқ оқибатлари | BUXGALTER.UZ\nЧет эллик мутахассисга меҳмонхона учун ҳақ тўланди: солиқ оқибатлари\nЎзбекистон корхонаси ишга жалб қилинган чет эллик мутахассисларнинг меҳмонхонада яшаши учун ҳақ тўлади. Ушбу операциянинг солиқ оқибатлари ҳақида Молия вазирлигининг бевосита солиқлар бўлими бошлиғи Умид ҲАМРОЕВ гапириб берди.\n- Агар гап йўл харажатлари учун пул, яъни ходим бошқа жойга ишга ўтказилганда ёхуд кўчиб борганда хонани ижарага олиш ҳақида борса - корхонанинг бундай харажатлари ходимларнинг даромадлари сифатида ҳисобланмайди .\nБошқа ҳолларда солиқ оқибатлари қуйидагича бўлади:\nКорхонанинг таклиф қилинган чет эллик мутахассисларга меҳмонхона хизмати кўрсатишга харажатлари - бу уларнинг моддий наф тарзидаги даромадлари .\nЖисмоний шахсларга даромадлар тўловчи солиқ агентларида моддий наф тарзидаги даромадларга, қуйидаги чет эллик жисмоний шахслар даромадларига ЖШДС солинади :\nЎзбекистон резидентлари - 12% ставка бўйича ;\nЎзбекистон норезидентлари - солиқ имтиёзларини қўлламасдан 20% ставка бўйича .\nБунда Ўзбекистоннинг иккиёқлама солиқ солишни олдини олиш тўғрисидаги халқаро шартномалари қоидаларини ҳисобга олиш зарур. Ушлаб қолинмаган тақдирда, солиқ агенти ушлаб қолинмаган суммани ва у билан боғлиқ пеняни бюджетга ўтказиши шарт .\nФойда солиғини ҳисоблаб чиқаришда корхонанинг жисмоний шахсларнинг моддий наф тарзидаги даромадлари ҳисобланган харажатлари солиқ базасидан чегириб ташланмайди .\nАгар корхона ЖШДСни ўз маблағлари ҳисобидан тўласа, ушбу харажатлар фойда солиғини ҳисоблаб чиқаришда бошқа шахслар учун тўланган солиқлар сифатида чегириб ташланмайди .\nКорхона фойда солиғини ҳисоблаб чиқаришда чегириб ташланмайдиган харажатларни амалга оширганда тўлаган (тўлаши лозим бўлган) ҚҚСни ҳисобга олишга ҳақли эмас . Ҳисобга олинмайдиган солиқ суммаси сотиб олинган товарларнинг (хизматларнинг) қийматида ҳисобга олинади .\nЭътибор беринг!Агар сиз меҳмонхона хизматлари кўрсатиш учун Ўзбекистондан ташқарида Ўзбекистон норезиденти бўлган юридик шахсга ҳақ тўлаган бўлсангиз, сизда қуйидагилар бўйича солиқ оқибатлари юзага келмайди:\nҚҚС бўйича, сабаби Ўзбекистон хизматларни реализация қилиш жойи ҳисобланмайди ;\nнорезидент бўлган юридик шахслар даромадларидан олинадиган фойда солиғи бўйича, сабаби ушбу даромадлар норезидент бўлган юридик шахсларнинг Ўзбекистондаги манбалардан олинган даромадларига кирмайди .\nКорхонанинг жисмоний шахсларнинг моддий наф тарзидаги даромадлари ҳисобланган харажатларига солиқ солиш ҳақида бу ерда ва бу ерда батафсил ўқинг.\nЧет эллик ходимга вақтинча меҳнатга лаёқатсизлик варақаси бўйича ҳақ тўлаш: бухгалтерия ҳисоби ва солиқ оқибатлари\nТакси харажатларини солиқ базасидан чегириш мумкин\nЧет эллик мутахассис даромадларига солиқ солишда ЖШДСнинг қайси ставкаси қўлланилади\nРеклама акцияларининг солиқ оқибатлари\nКорхонанинг ходимлар саломатлигини ҳимоя қилиш учун сарфлаган харажатларига солиқ солинадими


Сенат ва Самарқанд вилоят ҳокими 63-сонли мактаб-интернатдаги вазиятни назорат остига олди - Anhor\nAnhor Все посты Сенат ва Самарқанд вилоят ҳокими 63-сонли мактаб-интернатдаги вазиятни назорат остига олди\n24 май куни блогер Отабек Ортиқов ўзининг Телеграм-каналида Самарқанд виляотининг Оқдарё туманидаги 63-сонли мактаб-интернат тарбияланувчиларининг фотосуратларини чоп этган эди. Уларда кийимлари йиртилган, юз-кўзлари кўкарган мактаб ўқувчилари кир ювиш билан машғул экани акс этган.\nБугун вилоят ҳокими Эркинжон Турдимов вазиятни ўрганиш учун мактабга шахсан ўзи келди. У ҳудудий маъмуриятларга мактба ўқувичларининг яшаши ва ўқиши учун зарур шароитларни яратиш бўйича қатор топшириқлар берди.\nФотосурат: Отабек Ортиқов\nҲуқуқни муҳофаза қилиш органларининг қайд этишича, яқин кунларда ушбу муассаса директори, унинг ўринбосари ва бошқа қатор ходимларнинг фаолиятига баҳо берилади.\nШунингдек ушбу вазиятни Сенатнинг фан, таълим ва соғлиқни сақлаш масалалари бўйича қўмитаси ҳам ўз назорати остига олдию “Тегишли идораларга ушбу масалани қонун жиҳатдан кўриб чиқиш бўйича кўрсатмалар берилди”, – дея қайд этилади Сенат хабарида.\nБош саҳифадаги скрин: “Яндекс.Карты”


«Орол» - «Пахтакор-2» баҳсидан кейинги мураббийлар фикри / CHAMPIONAT.asia\n«Орол» - «Пахтакор-2» баҳсидан кейинги мураббийлар фикри\nБугун биринчи лиганинг иккинчи босқич, 3-тур ўйинлари бўлиб ўтди.\nУнда Нукуснинг «Орол» жамоаси Тошкентнинг «Пахтакор-2» клубини қабул қилди. Гарчи ёш "шерлар" сафарда ўйнаган бўлишларига қарамай, улар якунда уч очкони қўлга киритди. Биз мазкур учрашувдан сўнг, ҳар иккала жамоа бош мураббийларининг фикрлари билан қизиқдик.\nНеъматулла Қутибаев («Орол» бош мураббйи): Бу ўйиндан олдин бир қатор йўқотишлар бор эди. Жароҳат ва дисквалификация туфайли бир нечта ўйинчиларимиз бугунги баҳсда жамоамизга ёрдам бера олмади. "Пахтакор-2" жуда яхши жамоа. Таркиби анча яхши шаклланганлиги кўриниб турибди. Бугун бу жамоа футболчиларининг барчаси зўр ўйнади. Лекин футболда мағлуб бўлмайдиган жамоанинг ўзи йўқ. Шу боис "Пахтакор-2"ни ҳам ютса бўлади. Бугун шогирдларим жисмоний жиҳатдан рақибга ўйинни бой берди.\nИлҳом Мўминжонов («Пахтакор-2» бош мураббийи): Менга бугун мезбонларнинг ўйини ёқди. Йигитлар ёш бўлишларига қарамай, анча мазмунли ўйин намойиш этишга ҳаракат қилди. "Орол" таркибида ўйнаган 8-рақамли (Мирас Қарлибоев) футболчининг ҳаракатлари бошқаларга нисбатан ижобий бўлди дейишим мумкин. Бугун рақиб жамоага омад етишмади. "Орол"га кейинги ўйинларда омад тилайман.\nАдилбай Алланиёзов ёзиб олди.


ЎЗБЕКНИНГ ПОЛВОНЛАРИ | Маърифат саодати\nPosted in АСЛ ИНСОНЛАР\nЎзбек полвонларини даврага билагидаги кучи, белидаги қуввати эмас, юрагидаги ҳовури олиб чиқади. Даврада ор учун, ҳалоллик учун, ҳурмат учун, қадр учун кураш кетади.\nУСТОЗИНИНГ ЁҚАСИДАН ТУТМАЙДИГАНЛАР\n— Зулфиқор полвонникига суннат тўйига-а-а!\nТўй бекаси эшикма-эшик юрди. Хонадонларни алоҳида-алоҳида айтди.Кейин, Зулфиқор полвон от минди. Эл-юртни ўз номидан айтди. Эл-юрт кўнгли нозик-да. Тўй бекаси айтган бошқа, тўй хўжаси айтган бошқа. Болалигимда кўча ўйинларига ўч эдим:\n— Ҳой, сен фалончининг ўғлимисан, отангга айт, эртага тўйга борсин, — дегувчилар бисёр эди. Уйга қайтиб, жарчининг сўзларини отамга айтсам: — Мени тўйга айнан ким айтди? — деб сўрар эдилар.\n— Нима фарқи бор, ким бўлса ҳам айтди-да, — деб кетаверардим ёшлик қилиб. Отамнинг баъзида айтилган тўйларга ҳам бормаганини эслайман. Билсам, тўй эгаси шахсан келиб айтмаса, борилмас жойлар ҳам бор экан. Буни кейин англадим.\n…Кураш. Бўри полвонга Ҳотам полвон чиқди. Оқсоқол полвонлар гўё чиппа-чиндан олишиб, даврани бошлаб беришлари лозим. Улар бир-бирларини йиқитиши шарт эмас, шунчаки бу авлодларнинг аждодларга бўлган чуқур ҳурмати.\nКейин Бўри полвон баковул бўлди. Ёнига бир полвон гурсиллаб тушди:\n— Темир полвон Берди полвонни ит чилга олиб йиқитди. Берди полвон орига ўрта ёшлардаги бир полвон чиқди. Темир полвон талабгор юз-кўзига қаради. Кейин ўзига ўзи фотиҳа ўқиди. Гап йўқ, сўз йўқ, даврадан чиқди-кетди. Давра ҳайрон бўлди. Бўри полвон бориб, гапиришиб келди. Юзларида табассум ўйнади. Овози тўла фахр бўлди, овози тўла ғурур бўлди:\n— Халойиқ! — деди. — Мен Темир полвон билан гапиришдим, ҳа! Қойилман деяпти! Нимага дейсизми? Манави талабгор Чори полвон ўз вақтида Темир полвонга бош-қош бўп, тўйларга олиб борган, ўзининг ҳунарларидан унга-да ўргатган экан! Шунга, Темир полвон айтяптики, у киши менга устоз бўладилар, мен устозимнинг ёқасидан ушламайман, деяпти! Сиз нима дейсиз, халойиқ?\n— Отасига раҳмат, ўша полвоннинг! — деди йиғилганлар…\nШундай ҳурматни қўмсайман. Кучи билагидан тошса ҳам, устозини даврага чорламайдиган полвонларни соғинаман. Билими бошидан тошса ҳам, таълим берган устози юзидан ўтолмайдиган илм аҳлларига интиқ бўламан…\nОР ТАЛАШГАН ОҚСОҚОЛ\nЁш полвонлар олишувини кузатгансиз. Негадир мағлубнинг қасдини олувчилар кўп бўлади. Бирови қўшни, бирови жўра, яна бири қондош -барининг ботирлиги тутиб, ўч олгиси келади.\nШукур билан Эрмат полвонларнинг олишуви ҳам шундай бўлди. Шукур йиқилди.\nШукурга тарафкаш болалар бир-бирига сўз бермай талашди, баковулга эланди:\n— Бова, Эрмат полвон билан мени олиштиринг, у қалин ошнамни йиқитди!\n— Йўқ, Эрмат полвон билан мен олишаман. Шукур холамнинг ули!\n— Бова, Эрмат полвонга мени чиқаринг, Шукур бизнинг ҳамсоямиз!\nБаковулга энг кўп ялинган полвон кимлигини биласизми? Бу мағлубнинг акаси…\nДаврага тағин бир бола — Холёр келди. Холёр Шукурнинг бир ёш катта акаси бўлади.\n— Раис бова, Холёр полвонга дуо беринг, укасининг ори учун олишсин!\nОр масаласи катталарга кўчар экан, вазият беаёв тус олади. Айниқса, ҳамма ўз қишлоғи шаъни деб олишадиган паллада. Ҳимояга билаги зўр полвон топилмай қолгани чатоқ. Ўз ерингда кураш бўлса-ю, ўзга жойдан келган полвонга тенг келмасанг — уят! Ёт полвон даврани айланаверса, айланаверса, ўзингдан ҳеч ким юрак ютиб чимаса — йигитнинг ўлгани шу!..\nАна, Нормурод полвоннинг ори келди. Бирор ёш-яланг юрак ютиб ўртага чиқмаганидан изза бўлди. Кейин оппоқ соқоли билан даврага отилди.\n— Чиқмайсанми-а, чиқмайсанми? Элга эшиттириб айт! Чиқмайман, де! Қўлингни кўтариб айт! Унда, мана мен чиқаман!\nНормурод полвон баковул рўпарасига бориб чўккалади.\n…Аммо шўрчиликлар Максим полвонни даврага туширмади. Боиси, Нормурод полвон кекса оқсоқоллардан эди…\nБАДАРҒА ҚИЛИНГАН ПОЛВОНЛАР\nБўри полвон бешикдаги чақалоқдан тортиб, нуроний чолгача барча-барчасининг исмига полвон сўзини қўшиб айтади. Даврада курашганми-йўқми, бари бир — айта беради. Унинг бу фазилатида эр зотини полвон кўриш орзуси бор эди.\n— Халойиқ, — деди Бўри полвон навбатдаги даврада, — манави икки полвон даврага гаплашиб чиқибди экан! Бировимиз астагина йиқилиб, олган қўйни сўйиб еймиз, деб келишибдилар. Буни эшитганлар менга етказди! Қолаберса, олишишлариям гап нимадалигини кўрсатиб турибди! Халойиқ, мен буларниям даврадан бадарға қиламан!\n— У-у, ола желак, ундан кўра бўйнингга тўрва осиб тиланчилик қил!\n— Ўл-э, шу кунингдан-эй!\n— Қўй ейсан-а, қўй ейсан, заҳаримни е! — Қийқириқлар авжига чиқди.\nПолвонлар даврадан бош эгиб, қуруқ чиқиб кетишди…\nЎҒИЛГА ЁН БОСМАГАН ВИЖДОН\nДаврага Бўри полвоннинг ўғли Тиловберди тушди. Минг қилса ҳам баковул — отаси. Кутилмаганда Тиловберди полвон рақибини “юлдуз санатади”. Йиқитганда ҳам одамлар устига йиқитади.\n— Ҳалол, — деб юборади халқ.\nБиргина Бўри полвон бундан норози:\n— Тиловберди полвоннинг (ўғлимнинг демайди) йиқитгани бекор! — дейди у.\n— Нимага бекор бўлар экан? — дейди халқ.\n— Чунки у, одамлар устига йиқитди! — дейди Бўри полвон.\n— Сизга бари бир эмасми, қаерга йиқитгани? — дейди халқ.\n— Йўқ! Полвон полвонни осмоннинг кўкига отсаям бекор! Полвонмисан -ернинг устига йиқит! Қани, бошқатдан олишинглар!\n— Тавба, тағин ота эмиш бу одам! — дейди халқ.\nЭнди ўйлаб кўринг: ота ўз ўғлига шу қадар адолатсизлик қила оладими? Яна халққа қарши чиқиб-а? Бунинг отини виждон дейди, ҳалоллик дейди.\nБўри полвонлар орамизда бу қадар кўп эмасдек. Наҳот бу тахлит яшаш мушкул бўлиб қолган бўлса…\nTagged Бобур ЭЛМУРОДОВ, ПОЛВОН, ПОЛВОНЛАР, Ҳалол\n← ЎЗ ҲУДУДИ БЎЛМАГАН ДАВЛАТ\nУЙ БЕКАСИ БЎЛИШ – БАХТ! →


Оёқдаги қадоқлар кўнгилни доғлар — manzur.uz\nҲаётида пойабзал сиқиши натижасида оғриқли қадоқ пайдо бўлишидан азият чекмаган инсон бўлмаса керак. Аслида нега оёқда қадоқ пайдо бўлади? У хавфли эмасми? Қадоқларни қандай даволаш мумкин?\nmanzur.uz / 22.06.2020 39\nҚадоқларнинг олдини олиш чораси борми? Кўпчиликни қизиқтирган ана шу каби саволларга мутахассис ёрдамида жавоб топамиз.\nҚадоқларни тез ва самарали даволаш учун уларнинг келиб чиқиш сабабини аниқлаш лозим. Умуман олганда, қадоқ организмнинг ташқи омиллар таъсирига (масалан, ишқаланиш) қарши ҳимоя реакциясидир.\nНафис терига қаттиқ ботадиган, доим ишқаланиб турадиган қўпол материалдан тайёрланган оёқ кийими;\nоёқ кийимида яхши ишлов берилмаган ички чокларнинг бўлиши;\nнотўғри қолипдан ишланган тор оёқ кийими ва панжани ўта қисиб турувчи туфлилар;\nоёқ кийимининг ва спорт пойабзалининг остки қавати жуда юпқа бўлиши (бунда панжанинг қия кўтарилган соҳаси жабр кўради);\nсемизлик ва ортиқча вазн ҳам оёқдаги қадоқларнинг ҳосил бўлиши ва катталашишида асосий омиллардан бири ҳисобланади.\nКичик, якка ҳолда ўсиб чиққан қадоқларни кузатиб бориш зарур. Уларнинг остида кўп ҳолларда сўгал “яширинган” бўлиши ҳам мумкин. Бундай ҳолатларда фақат халқ табобати амаллари билан чекланиш яхши самара бермайди. Сўгалдан халос бўлиш учун дерматолог шифокор ёрдамида даволаниш керак.\nОёқдаги қадоқларнинг турли хиллари учрайди.\nҳўл қадоқ (сувли);\nқуруқ, бурама шаклли қадоқ.\nИлдизга эга бўлган қуруқ қадоқлар оёқда кам учрайди ва қийинчилик билан даволанади.\nТерида сувли қадоқ пайдо бўлишининг бирламчи сабаби шиш ва қаваришдир. Агар соҳадаги ишқаланиш давом этса, терида суюқлик тўла пуфакча пайдо бўлади. Оёқдаги ҳўл қадоқларнинг вужудга келишига лимфа суюқлигининг ташқи эпидермис қавати остига тўпланиши сабаб бўлади.\nҚонталаш кўринишдаги қадоқларнинг пайдо бўлиш механизми бироз бошқача. Бунда кичикроқ қон томири устида ишқаланиш жараёни содир бўлганда томирга ҳам шикаст етади. Оқибатда шишнинг юзаси ўзига хос қизимтир қонталаш кўринишга киради.\nҚадоққа инфекция тушса…\nҚаварган шишга инфекция тушиши натижасида йиринглаш жараёни ривожланади ва бу ҳолатда мутахассис жарроҳдан ёрдам сўрашга тўғри келади. Сувли қадоқни даволаш бўйича аниқ ва самарали чоралар кўрилмаса, ҳўл қадоқнинг ўрнида бора-бора қуруқ қадоқ ҳосил бўлади. Бунда эпидермиснинг нафис қавати бутунлигига зарар етади ва қавариқ ичидаги суюқлик бот-бот ташқарига чиқиб туради. Тери эса қуриб, жароҳат устига ёпишиб қолади. Кейинчалик эса бу соҳада устида янги қадоқланган қаватлар ҳосил бўлади.\nВақт ўтиши билан даволанмаган қадоқ тагида илдиз ривожланади ва у терининг ички қаватларига қадар чуқур жойлашиб олади. Бунда оғриқ оёқда жойлашган нерв учларини қадоқнинг ўзаги сиқиб қўйиши оқибатида келиб чиқади. Уни мустақил олиб ташлашга уриниш чуқур жароҳатлар авж олишига сабаб бўлиши мумкин. Бунда, албатта, мутахассис аралашуви талаб этилади.\nМуаммоли тери юзасини тозалаш учун таркибида бензой ёки салицил кислота бўлган мазлар ва кремлар, шунингдек ёпишқоқ пластир ҳам сотиб олиш зарур. Бу воситаларни сургандан кейин оёқларни тузли ваннага (тоғорадаги тузли сувга) солиб, буғлаш ва қуруқ қилиб артиш тавсия этилади.\nЎз-ўзидан тузалиб кетадими?\nАгар консерватив усуллар керакли самарани бермаса, вақтни ўтказмасдан оилавий поликлиникадаги ҳудудий шифокор қабулига бориш зарур. У сизга керакли маслаҳатларни беради. Чунки оёқдаги қуруқ, ўзакли қадоқлар ўз-ўзидан тузалиб кетмайди, улардан халос бўлишнинг бошқа йўли йўқ.\nҲўл ва қонталаш қадоқларни уларнинг ичидаги суюқлик ўз-ўзидан сўрилиб кетгунича бактерицид пластирь ёрдамида инфекциядан сақлаш мақсадга мувофиқ. Бу пуфакчаларни ёриш мумкин эмас. Мабодо қавариқ ўз-ўзидан ёрилиб кетса, қадоқни яхшилаб антисептик (масалан, 2 фоизли водород пероксид ёки фурацилин эритмаси, 70 фоизли тиббиёт спирти) билан тозалаш лозим. Кейин жароҳатга бактерияларга қирон келтириш хусусиятига эга бўлган гель суртилади ва стерилланган бинт билан боғлаб қўйилади.\nЗамонавий тиббиётда одамга ноқулайлик туғдирувчи қадоқларни тез, оғриқсиз ва ҳеч қандай асоратларсиз бартараф қилишга ёрдам берувчи кўплаб воситалар мавжуд. Масалан, юқори самарадорликка эга эпидермис қаватини суюлтирилган азот ёрдамида музлатиш, лазер терапияси, юқори частотали электр токи ёрдамида куйдириш усуллари мавжуд.\nОлдини олиш усуллари\nАлбатта, қадоқни даволашдан олдини олиш осонроқ. Олдини олиш усуллари қуйидагича:\nИшлаганда қўлларда қадоқ пайдо бўлишининг олдини олиш учун махсус қўлқоп кийиб олиш зарур.\nОёқда қадоқ пайдо бўлмаслиги учун пойабзал олишда эътиборли бўлинг. Оёқ кийимини кечки пайт сотиб олиш маъқул, чунки оёқ кун давомида бироз шишган пайти сал кенгроғини оласиз ва у оёқни кўп сиқмайди.\nУйга келганда, албатта, оёғингизни илиқ сувда ювиб, пахтали пайпоқ кийинг.\nҲафтада 2-3 марта мойчечакли қайнатмада оёғингизни ванна қилинг. Бу қадоқларни кетказишга, оёқда инфекциялардан халос бўлишга ёрдам беради.\nKalit so`zlar: оёқ парвариши, қадоқлар\nЎзбекистонда доллар курси бир қалқиб яна кўтарилди


Брюссель Грециядан "куракда турадиган" таклифни кутмоқда\n5 июль кунги референдумда греклар ўз қарзи билан боғлиқ бўҳрондан чиқишга доир халқаро режани рад қилди.\nГреция Бош вазири Алексис Ципрас 7 июль куни Брюсселда Греция иқтисодий бўҳрони бўйича ўтказиладиган фавқулодда мажлисда янги таклифларни илгари суриши кутилмоқда.\nХабарларга кўра, Ципрас Брюсселга жумладан Грециянинг ташқи қарзларидан 30 фоизидан кечиш таклифини олиб келмоқда. 5 июль кунги референдумда греклар ўз қарзи билан боғлиқ бўҳрондан чиқишга доир халқаро режани рад қилди.\nФранция Президенти Франсуа Олланд 6 июль куни қилган чиқишида Ципрасни Грециянинг евроҳудудда қолишига имкон берувчи “куракда турадиган жиддий таклифларни” ишлаб чиқишга чақирди. Бўҳронга юз тутган Греция 331 миллиард АҚШ долларига тенг ташқи қарзини тўлай олмаслигини эълон қилиш ёқасига келиб қолган.\nГермания Канцлери Ангела Меркель 6 июль куни қилган чиқишида Грецияни бўҳрондан қутқариш бўйича янги режа таклиф қилиниши учун шартлар “ҳозирча бажарилгани йўқ”, дея баён қилди.\nГреция ғазнасининг таги кўриниб қолгани боис мамлакат банклари 9 июлгача ёпиқ қолиши эълон қилинган.


Функционал терапия мажмуий курорт даволашнинг ажралмас қисмига айланган. Функционал терапия усули сифатида, даволаш жисмоний тарбияси «Хонобод» санаторийсида кенг қўлланади.\nДаволаш жисмоний тарбиясининг асосий воситаси организмнинг асосий биологик функцияси сифатида жисмоний машқлар ҳисобланади. Даволаш жисмоний тарбияси организмнинг реактив хусусиятларини ўзгартиради ва унинг фаоллигини оширади. Даволаш жисмоний тарбияси эрталабки гимнастика, даволаш гимнастикаси, сувдаги гимнастика муолажалари, ўйинлар, экскурсиялар шаклида ўтказилади. Даволаш гимнастикаси муолажалари аввалдан тузилган машқлар тўпламига мувофиқ, гуруҳли ёки индивидуал машғулотлар шаклида, таянч-ҳаракат аппарати, юрак-қон томир тизими, марказий ва периферик нерв тизимининг касалликларида, гинекологик ва урологик касалликларда, ошқозон-ичак тизими касалликларида, моддалар алмашинуви бузилишларида тайинланади. Фитнес зали турли тренажерлар, гимнастик девор мосламалари, гимнастик скамейкалар ва снарядлар, гантеллар, коптоклар, эспандерлар билан жиҳозланган.\nТерренкур – даволаш жисмоний тарбиясининг шаклларидан бири, у асосан организмни текис, ўртача паст-баланд ёки тоғли жойлар бўйлаб дозалаштирилган юриш орқали чиниқтириш учун мўлжалланган. Дозалаштирилган сайрлар беморни соғломлаштириш ва унинг жисмоний бардошлигини оширишнинг аъло воситаси бўлиб, организмга умумий мустаҳкамловчи ва тетиклаштирувчи таъсир кўрсатади, унинг барча ҳаётий функцияларини кучайтиради, нафас олишнинг чуқурлашувига, ритмининг текисланишига ёрдам беради. Терренкур вызывает увеличение потребления кислороднинг истеъмолини оширади ва тўқималарда моддалар алмашинувини кучайтиради, яхшикайфият яратади, атрофдаги табиат манзараларидан ижобий туйғулар ва иродавий қониқиш туйғуси ривожланиши туфайли тетиклик ва ғайрат пайдо бўлади. Ортиб борувчи дозаларда юриш таъсирида юрак фаолияти яхшиланади, периферик қон айланиши фаоллашади, веналарда қон туриб қолиши камаяди. Терренкур, агар қўллаш мумкин бўлмаган метеорологик ҳолатлар бўлмаса, ҳар йили ўтказилади.\nБеморларни даволаш мажмуасида игна-рефлексли даволаш ва мануал терапия кенг қўлланади, унга анъанавий уқалаш (умумий, тананинг алоҳида соҳалари ва жойлари, бўғимлар, умуртқа, мушакларни уқалаш, сегментар, кўкрак қафасини уқалаш ва ҳоказо), механик уқалаш киради. Уқалашни ўтказишда – маҳаллий қон айланишини яхшилаш, сегментар зоналарга таъсир этиш, тўқималарда моддалар алмашинувини кучайтириш, чандиқланиш жараёни ва ҳаракатлар чекланганлигини камайтириш мақсадига эришилади. Даволовчи уқалаш ҳар куни, 10 та муолажа курси билан ўтказилади. Бундай курс самарали бўлади.


Илм-фан: Ёмғирнинг ҳиди нега ёқимли? — Фарғона шифокори\nТахмин қилганингиздек, ёмғирнинг ёқимли ҳиди ортида кимёвий жараёнлар туради.\nБактериялар, ўсимликлар ва, ҳатто, чақмоқ шаррос ёмғирдан сўнг бизни хушнуд қиладиган ёқимли иснинг пайдо бўлишида роль ўйнайди.\nБу ҳиднинг сирини очиш учун олимлар, ҳаттоки, парфюмерлар узоқ вақт изланиш олиб борганлар.\n1960 йилларда изланиш олиб борган икки австралиялик тадқиқотчи қуруқ ерга ёғган ёмғирдан сўнг пайдо бўлувчи илиқ ҳовур ва муаттар ис бактериялар томонидан ишлаб чиқарилади, деган хулосага келадилар.\n«Бундай митти жонзотлар тупроқда тўлиб ётибди,» изоҳлайди Жон Ин Марказининг бош микробиологи профессор Марк Батнер.\n«Ернинг ҳидини сезяпман, деган пайтингиз сиз аслида маълум бактерия тури томонидан ишлаб чиқарилган молекулаларни ҳидлаётган бўласиз,» дейди у Би-би-си билан суҳбатда.\nГеосмин деб аталувчи бу молекула Streptomyces бактериялари томонидан ишлаб чиқарилади. Бу бактерия антибиотиклар тайёрлашда ҳам қўлланилади.\nЕрга бориб урилган ёмғир томчилари геосминнинг ҳавога ажралиб чиқишига туртки беради. Шу сабабли ёмғирдан сўнг ҳавода унинг миқдори кўпайиб кетади.\n«Бу ҳидни кўплаб ҳайвонлар ҳам ҳис этади, аммо одамларнинг унга нисбатан таъсирчанлиги жуда юқоридир,» қўшимча қилади профессор Батнер.\nИзабел Беар ва РЖ Томас 1960 йилларда бу борада тадқиқот олиб борган австралиялик олимлардир. Ўша вақтларда Ҳиндистоннинг Уттар Прадеш штатида ёмғирнинг ҳиди «матти ка аттар» номи остида сотила бошлаган эди.\nБугунги кунда геосмин парфюмерия маҳсулотларининг бир қисмига айланиб улгурган.\n«Унинг ҳиди ҳақиқатан ўткир,» дейди парфюмер Марина Барсенилла. «Ёмғир сўнг пайдо бўладиган ҳиднинг ўзи. Жуда жўн ҳид.»\n«Ҳатто миллиарддан бир нисбатда бошқа суюқликларга аралаштирсангиз ҳам одамлар унинг ҳидини дарров сезадилар,» қўшимча қилади у.\nАммо геосмин ҳиди бизни ўзига тортгани билан аксарият одамлар унинг таъмини ёқтирмайдилар.\nУ заҳарли эмаслигига қарамай, жуда кичик миқдорда минерал сув ёки винода пайдо бўлса, одамлар кўнглини беҳузур қилиши мумкин.\n«Бизга нега геосминнинг таъми ёқмаслиги сабаби ҳозирча номаълум,» дейди Даниядаги Аалборг Университети профессори Йеппе Лунд Нилсен.\nПрофессор Нилсенга кўра, геосминнинг ўсимликлардаги ҳидлар манбайи бўлмиш терпенлар билан ҳам алоқаси мавжуд.\nЁмғир ўсимликлардаги ҳидни ташқарига чиқариши мумкин, дея фикр билдиради Қироллик Ботаника Боғида тадқиқот раҳбари бўлиб ишловчи профессор Филип Стивенсон.\n«Ёқимли ҳидга эга бўлган кимёвий моддалар кўп ҳолларда ўсимлик баргининг толаларида ишлаб чиқарилади. Ёмғир шу толаларни зарарлаб, ёқимли ҳидга эга моддаларни ташқарига чиқариб юборади.»\n«Ёмғир қуриган ўсимликда йиғилиб қолган кимёвий моддаларни ҳам айни шу йўл орқали атрофга тарқатиши мумкин,» қўшимча қилади у.\nОб-ҳаво ўта қуруқ келганда ўсимликлардаги метаболизм жараёни сустлашади. Ёмғир ёққанда эса бу жараён тезлашиб, ўсимликлар атрофга муаттар ис тарата бошлайди.\nМомақалдироқ пайти атмосферада содир бўладиган чақмоқ ва бошқа электрлашган ҳодисалар орқали ҳавода озоннинг ўткир ҳиди пайдо бўлади.\nМиссисипи Университетидан профессор Марибет Столзенбург буни шундай изоҳлайди: «Чақмоқдан ташқари момақалдироқ ва, айниқса, ёмғир ҳавонинг софлигини оширади. Чанг, аэрозоллар ва бошқа заррачалар ювилиб, ҳаво тозаланади.»\n← Илон заҳри билан даволаниш мумкинми?\nЯнги тадқиқот: яра ёки жароҳатлар ўз-ўзидан битади →\n01.12.2018 fsh.uz 602\n01.11.2019 fsh.uz 269\n01.08.2019 fsh.uz 197\n27.12.2019 fsh.uz 220


“Даҳшат” саводсизлик! “Ёшлар” телерадиоканали мадҳиямизни таҳқирлади – Mazmun.Uz\n“Даҳшат” саводсизлик! “Ёшлар” телерадиоканали мадҳиямизни таҳқирлади\nот designer · 18.12.2016\nир эмас, кенг жамоатчилик бугунги кунда телеэкранларда намойиш этилаётган баъзи сериаллар халқимиз айниқса ёшларнинг онгини мафкуравий хуружлардан сақлаш ўрнига “оммавий маданият”, “миссионерлик” тарғиботи билан овора эканлигидан арз қилди. Жонкуярлик билан ҳаттоки, мудраётган “Ёшлар” канали жамоасини “Очиқ хат” билан уйғотмоқчи бўлишди. Афсуски, телеканал ижодий жамоаси уйғонмадиям, халқ фикрини назарга олмадиям. Бепарволиги туфайли қўпол хатога йўл қўйди. Айнан “Ёшлар” (“Сериалчи”) канал томонидан 2016 йил 10 декабрь куни кечки “Давр” информацион дастури орқали Ўзбекистон Республикаси мадҳияси таҳқирланди. Ўзбекистон истиқлоли ва бахти учун курашган аждодларимиз руҳи азобланди.\n(Имловий хатоларни аниқлашда “Ўзбекистон Республикасининг Давлат мадҳияси тўғрисида”ги Қонун ҳамда Ўзбек тилининг имловий луғатидан фойдаланилди.)\nБеҳисоб шукр қилдикки, MTRK.uz сайти орқали намойиш этилаётган кўрсатувда мадҳия тўлиқ кўрсатилмади. Бўлмаса, билмадим…\nЎйлаб қоласан. Ўзбекистон мадҳияси неча хилдан иборат?\nКим айбдор? Қани давлат рамзларига нисбатан ноширлик масъулияти? Қани телеканал ижодий гуруҳининг Ўзбекистон мадҳиясига бўлган ҳурмати? Энг улкан тарғиботчи ҳисобланган миллий телеканаллар Ўзбекистон давлат рамзларига беписандлик билан қараётган экан, унда бошқалардан нимани кутиш керак? Душман ичингда турганда ташқи мафкуравий ғанимлар билан курашишдан нима наф? Бир мулоҳаза. “Кинотеатр” миллий ва хорижий фильмлар, “Дунё бўйлаб” ҳайвонот дунёси ва дунё мўъжизаларига оид “Борлиқ синоати“, “Маданият ва маърифат” турли маънавий-ахлоқий ток-шоу, “Спорт” миллий ва хорижий футбол, “Наво” эса миллий ва хорижий мусиқаларни намойиш қилаётгандан сўнг “Ёшлар” телеканали базасида нима қолди? Аудиторияни жалб қилиш мақсадида ғижжа дорисига қарши дорини реклама қилишдан то ҳўлми-қуруқми сериаллар дардига чалиниб, ҳам кундузги ҳам кечки сеансларда “Қалбим эгаси”, “Гул ва шамшир”ни айлантириш қолди.\nВазият шу таҳлид кетаверса, ижодий жамоа янгилик ва ижодий салоҳиятини юксалтирмаса, “Ёшлар” номини кўтариб юрса-ю, ёшларни жипслаштириш йўлида бирор-бир амалий лойиҳаларни ҳаётга татбиқ этмаса, келаси йилдан ушбу телеканални “Табриклар ва қутловлар” каналига айлантириш қолди.\nЭнг ачинарлиси, “Тезроқ бўлмайсанми? Бўлди қўйвор. Захватга ташла. “Қалбим эгаси”, “Гул ва шамшир” сериали кутиб қолди. Сериалнинг “азарт” жойи келганда маҳсулот рекламасини улаворадиган “клиентлар” телефонни тутатиб юборишди. Ҳозир биз аудиториямизни заҳарлаб улгурдик. Улар худди наркоманга ўхшайди. Улар учун тезроқ “Давр” тугаса-ю, сериал бошланса… Сени таҳлилий кўрсатувингга бало борми?”-дея Ўзбекистон мадҳияси тимсолида Ўзбекистон халқига ҳурматсизлик қолди.\n“Олдин ўзингга боқ…”\n10 декабрь. соат20.20. “Ёшлар”да фуқароларни Кореяга ишлашга жўнатиш мақсадида фирибгарлик билан шуғулланган шахслар жиноятига оид “Эҳтиёт бўлинг, фирибгар” кўрсатуви намойиш этилди. Кўрсатувда фирибгарнинг суд жараёнида камерадан ўзини олиб қочганлиги, хижолатдан юзини беркитган жиноятчига худди бошини ерга тиқиб олган туяқуш нисбати берилди. Аудитория фирибгарлардан нафратланиши учун инсофга чақирувчи мусиқий фонлар берилди. Хўш, бировларни фирибгарлик йўли билан чув туширган одамнинг хижолат бўлиши туяқушнинг ҳолатига ўхшаса, унда Ўзбекистон Республикасини мадҳиясини таҳқирлаган телеканал кимга ёки нимага ўхшайди? Бунақа телеканаллар Ўзбекистон Республикаси “Маъмурий жавобгарлик тўғрисида”ги Кодекси 2031-моддасига биноан Ўзбекистон Республикаси ёки Қорақалпоғистон Республикасининг Давлат байроғи, Давлат герби ёхуд Давлат мадҳияси тўғрисидаги қонун ҳужжатларини бузиш, —фуқароларга энг кам иш ҳақининг уч бараваригача, мансабдор шахсларга эса — уч бараваридан етти бараваригача миқдорда жарима тўлаши шарт бўлган ҳуқуқбузарга ўхшайди.\nМабодо, ҳомийлар кўмагида жаримадан қутилгач: “Қўлингдан нима келди?” дея кибрга берилса, Ўзбекистон Республикаси Жиноят кодексининг 215-моддасига биноан Ўзбекистон Республикаси ёки Қорақалпоғистон Республикасининг Давлат байроғи, Давлат герби ёхуд Давлат мадҳиясига ҳурматсизлик қилиш —энг кам ойлик иш ҳақининг йигирма беш бараваригача миқдорда жарима ёки уч йилгача ахлоқ тузатиш ишлари ёхуд уч ойгача қамоқ жазосига тортилаётган рецидивист жиноятчиларга ўхшайди.\nХулоса ўрнида, вазият шу даражага етиб келдики, аммо халқнинг мурожаатлари, жамоатчиликнинг куюнчаклик билан билдирган фикрларига панжара ортидан қараш оқибатида бугун миллий телеканаллар томонидан қўпол сиёсий хатоларга йўл қўйилди.\nБиргина мисол. Матнда (,) вергал, (.) нуқта ёки (!) ундов белгиси, лотин алифбосидаги h ва x ҳарфлари алмашиниши, “Ser quyosh”, “Halq sevar” сўзларидаги аянчли имловий хатолар, Ўзбекистон мадҳияси муаллифлари кетма-кетлиги икки хил кўрсатилган лавҳаларни қўйиб турайлик.\nАммо, лотин ёзувига асосланган ўзбек алифбоси қоидаларига мувофиқ (,) тутуқ белгиси (ъ) ўрнида келишини инобатга олсак, айнан Ўзбекистон Республикаси мадҳиясида “O’zbekiston” сўзи Оъзбекистон тарзида талқин этилаётганини қандай изоҳлаш мумкин?\nХалқимизнинг ардоқли фарзанди, устоз Абдулла Ориповга айнан унинг қаламига мансуб мадҳия ҳошиясида “Sher-шер” яъни ҳайвон “тахаллуси” берилганлиги аждодларимизга бўлган ҳақоратнинг қайси турига киради? Хулоса ўрнида, ҳеч бўлмаса “Давр” информацион кўрсатуви якунида “Ушбу кўрсатувимизни МTRK.uz cайтида дунё бўйлаб кузатишингиз мумкин”-деган маслаҳатнинг ички ва ташқи жавобгарлигини теран ҳис этайлик. Ушбу имловий қўпол хатолар майли халқаро стипендия совриндори бўлган талабанинг иншосида ёзилсин, майли она тили ва адабиёти ўқитувчисининг аризасида ёзилсин, аммо Ўзбекистон мадҳиясида эмас!!! Ҳурматли, “Ёшлар” ижодий жамоаси! Эҳтимол сизни “Lacto-G” эгалари таблетка рекламасида “Қорин” ўрнида ҳалигача “қори” сўзини ишлатишингизга кўниккан бўлса керак. Аммо, миллий мадҳиямиз телеэкранда камситилишига Ўзбекистон матбуот ва ахборот агентлиги ҳузуридаги оммавий ахборот воситалари мониторинги маркази кўникиб кетармикин? Бизнингча йўқ! “Эҳтиёт бўлинг, фирибгар” кўрсатувида айтганингиздек, бировларни ўмариб, виждонини сотган одам фирибгар бўлибди, хижолатдан бошини тупроққа тиқиб туяқушга ўхшабди. Хўш, Ўзбекистон мадҳиясини менсимаганингиз учун сиз ким бўлдингиз ва нимага ўхшадингиз? Биз сизни инсофга чақириш учун қайси мусиқий фондан фойдаланайлик?Сиз жамият учун фирибгардан кўра хавфлироқ эмассизми?\nВперед Темурхўжа Абдухолиқов нега терма жамоамизнинг ўйинларини умуман кўрмаслигини айтди!\nНазад Шавкат Мирзиёев бундай раҳбарларга ҳукуматда ўрин йўқлигини айтди\n"Бу фикрлар Одил Аҳмедовга умуман ярашмади"\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\tИслом Каримов ҳақида ҳайдовчиси айтган ҳақиқат\tСелфидан беҳаёликкача: Зарина Низомиддинова нега бундай суратга тушди? (фото)\tШавкат Миромонович Мирзиёевнинг оила аъзолари билан тўлиқ танишинг (фото).\tШов-шув: Бош Вазирга эр сўраб мурожаат қилишгани ёлғон экан\tАрзон уйларнинг нархи маълум бўлди\tУЧИНЧИ ЖАҲОН УРУШИ 2017 ЙИЛИ БОШЛАНАДИ?!\tСергелидаги "уй-жой" машмашаси: Мирзиёевнинг буйруғи ўйинчоқми?\tОтасининг хонанда Шаҳзодага уйланаётганини эшитган Лола бунга қандай муносабат билдирган?\tЭнг кўп ўқилганлар\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\t19573 0 23.12.2016\tСелфидан беҳаёликкача: Зарина Низомиддинова нега бундай суратга тушди? (фото)\t14069 0 26.10.2016\tИслом Каримов ҳақида ҳайдовчиси айтган ҳақиқат\t13145 0 08.09.2016\tШавкат Миромонович Мирзиёевнинг оила аъзолари билан тўлиқ танишинг (фото).\t8346 0 28.01.2017\tОтасининг хонанда Шаҳзодага уйланаётганини эшитган Лола бунга қандай муносабат билдирган?\t8101 0 05.02.2017\tШок! Шаҳзода Матчонова яна “кўз кўрса уяладиган” аҳволда! (фото)\t7826 0 26.02.2017\t“Зуҳра Солиева Зокир Очилдиевга турмушга чиқди”\t7235 0 03.02.2017\tДоллар нархи 7000 дан ошди. Маълум бўлишича, бунинг сабаби…\t6888 0 03.03.2017\tПутиннинг асл ниятини фош этишди. Қойил-е!\t5682 0 28.02.2017\t“Футболчиларимиз ҳам либос кийишади-ку. Ҳеч бўлмаганда шармандалик либосини!”\t4331 0 19.01.2017\tFacebook\tFacebook


Нега мусулмонлар ўртасида фитна ва фожеалар кўп? – oliymahad.uz\nНега мусулмонлар ўртасида фитна ва фожеалар кўп?\nҲозирги пайтда дунёда кечаётган воқеаларни холис кузатиб турган ҳар қандай мусулмон ўзига шундай саволларни бериши табиий: “Мусулмонлар намунча бунчалик кўп фитнага учрашмаса?! Нега дунёнинг ҳамма ерида мусулмон уммати фитнага гирифтор бўлаверади? Нега бир Аллоҳга сиғинадиган, бир қиблага қараб ибодат қиладиган, бир Пайғамбарга эргашган мусулмонларнинг турли тоифалари ғанимлар фитнасига осонгина учиб, бир-бирларини маҳф этиш билан овора?! Бутун тарих давомида неча марта алданиб, борини бой берган бу уммат яна нима учун бир тешикдан чақилаверади?!”\nҲар бир эс-ҳушли, фаросатли инсон мусулмон оламининг бу аччиқ қисматидан чуқур изтиробга тушади, диндошларининг янги мустамлакачилар ҳийла ва фитнасига ҳамиша алданиб қолаётганларидан қаттиқ надомат чекади, мусулмонлар фитна туфайли ҳар гал ўйлаб ҳам ўтирмай биродаркушлик урушлари домига кириб кетаверишига ачинганича қолади.\nКўпинча дунёда кечаётган Исломга дахлдор воқеа-ҳодисотлар туфайли кайфиятлар бузилиб, ёруғ олам қоронғу зулматга айланган пайтларда Қуръон ва ҳадис ўрганиш дард малҳами, қалб таскинига айланади. Имом Бухорийнинг “Саҳиҳ”ларидаги бир ҳадис бор:\nҲузайфа ибн Ямон розияллоҳу анҳумодан ривоят қилинади: «Умарнинг олдида эдик. Шунда у: «Қай бирингиз Расулуллоҳ соллаллоҳу алайҳи васалламнинг фитна ҳақидаги ҳадисларини ўзлари айтгандек ёд олган?» деди. «Мен», дедим. «Сен журъатли экансан, нима деганлар?» деди. «Расулуллоҳ соллаллоҳу алайҳи васалламнинг: «Кишининг аҳли, моли, нафси, боласи ва қўшнисидаги фитнасига рўза, намоз, садақа ва амру маъруф ҳамда наҳйи мункар каффорот бўлади», деганларини эшитганман», дедим. Шунда Умар: «Мен буни ирода қилганим йўқ, худди денгиз мавжидек мавж урадиганини ирода қилдим», деди. «Эй мўминларнинг амири, у билан нима ишинг бор? Сен билан унинг орасида ёпиқ эшик бор», дедим. «Эшик синдириладими ёки очиладими?» деди. «Йўқ, синдирилади», дедим. «Ундай бўлса, абадий ёпилмаслиги яқинроқ», деди». Ҳадис ровийларидан бири ўша “эшик”нинг ҳазрати Умарнинг ўзи эканини ҳам айтиб ўтган.\nЭнди эътиборингизни ҳадиснинг асл мағзига қаратсак… Унда замонлар ўтиши билан набавий бир башоратнинг тўла рўёбга чиққанига шоҳид бўласиз. Пайғамбаримиз Муҳаммад алайҳиссалом ўз вафотларидан кейин Ислом уммати жуда кўп фитналарга учраши хабарини беряптилар. Бундай фитналар ҳазрати Умар розияллоҳу анҳу даврларидан кейиноқ бошланиши ҳам айтилмоқда.\nҲақиқатан ҳам шундай бўлди. Эшик шунчаки очилганида яхши эди, аммо у илоҳий иродага кўра синдирилди. Синдирилган эшик эса абадий ёпилмайдиган бўлди: фитналарнинг қиёматгача давом этиши илоҳий муқаддаротга айланди. Ислом душманлари фитна уюштириб, Ислом давлатининг раҳбари ҳазрати Умарга суиқасд уюштиришди: ёлланма қотил у киши намозда имомлик қилиб турганида орқаларидан заҳарли ханжар уриб, ҳалок қилди. Фитналарга дарвоза бўлиб тўсиб турган Умар розияллоҳу анҳу ўлдирилганидан кейин фитналар занжири бир-бирига уланиб кетаверди.\nҲа, айнан шу воқеадан кейин фитналар худди қўзиқориндай болалаб бораверди. Учинчи ва тўртинчи ҳукмдорлар ҳазрати Усмон ва ҳазрати Али розияллоҳу анҳумо ҳам фитначилар қурбонига айланиб, ҳалок бўлишди. Фитна туфайли Исломда биринчи тафриқа-бўлиниш содир бўлди: хаворижлар ҳақ йўлдан ажраб чиққан илк мазҳабга айланди. Фитна туфайли Исломнинг икки шавкатли раҳбари Али ибн Абу Толиб ва Муовия ибн Абу Суфён ўрталарида бемаъни бир қатлиом бошланиб кетди, оқибатда минглаб бегуноҳ мусулмоннинг қони ноҳақ тўкилди. Ислом тарихидаги энг аянчли воқеалардан Сиффийн ва Жамал муҳорабалари ҳам айнан фитна туфайли юзага келган эди. Бундай фитналардан ҳатто Пайғамбар алайҳиссаломнинг буюк саҳобаларию завжаи мутоҳҳаралари ҳам четда қолишмади. Фитналар сабабли Пайғамбар алайҳиссаломнинг суюкли набиралари имом Ҳусайн энг навқирон ёшида шаҳодат топди. Фитналар туфайли Язид ибн Муовия минглаб мусулмоннинг бошига етди, ҳаётига зомин бўлди…\nШундан кейин ҳам фитналар бир-бирига уланиб кетаверди. Ғанимлар ноғорасига ўйнаб, ука акасига қилич кўтарди, бола отасининг қотилига айланди. Душманлар фитнасига учиб, бир мусулмон саркардаси иккинчисининг устига қўшин тортиб борди ва Ислом шавкатини анча пайтгача сўндирди. Тахт ва манфаат талашиб бир ҳукмдор иккинчисини дорга остирди. Ўтган ўн беш асрлик тарихга назар ташласангиз, Ислом олами мўғуллар истилосини ҳисобга олмаганда бошқа ҳамма вақт фитнага учиб, фақат бир-бирларини қирғинбарот қилаётгани аён бўлади. Бунинг асл сабабини билмоқчи бўлганлар эса Расулуллоҳ соллаллоҳу алайҳи васалламнинг мана бу ҳадислари билан танишсин: Абу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Одамлар бошига бир замон келадики, унда қотил нима учун қатл қилганини ва мақтул нима учун қатл қилинганини англамайди», дедилар».\nОхирги юз йиллик мусулмон уммати энг кўп фитнага учраётган бир давр бўлмоқда. Узоқ йиллар дунёга ҳукмронлик қилган мусулмонлар дин душманларининг макр-ҳийласи ва фитнасига алданиб, салтанатни қўлдан бой беришди ва аввалги мавқеъларини йўқотишди. Салтанат билан бир пайтда дин бирдамлиги, биродарлиги ҳам қўлдан кетди, тараққиётдан орқада қолинди. Қанча жонлар, қанча моллар эвазига фатҳ этилган Ислом ерлари ва ўлкалари очкўз, ваҳший фитначиларнинг сурбетларча талон-тарож ўйинига қурбон бўлиб кетди. Турли фитналар ва геосиёсий ўйинлар натижасида бой Ислом оламининг ерларини мустамлакачилар томонидан ўзаро тақсимлаб олиш ёки қамал қилиш ёхуд бойликларини ташиб кетиш ҳанузгача тўхтовсиз давом этмоқда.\nМилодий йигирма биринчи аср айниқса мусулмонларни хорлаш, камситиш, замини ва мулкини талон-тарож қилиш юзйиллигига айланиб кетди. Дин душманларининг фитнаси туфайли неча йиллардан буён шўрлик Фаластин халқи ватанидан мосуво қоляпти. Фитначилар бирлашиб, турли найранг ва таги йўқ баҳоналар билан гуллаб-яшнаб, тараққий этиб турган Ироқ, Афғонистон каби ўлкаларга бостириб киришди, миллионлаб бегуноҳ одамларнинг ҳаётини сўндиришди, шаҳарларни вайрон қилишди, бойликларини ташиб кетишди. Ҳали Мьянмада, ҳали Марказий Африкада, ҳали бошқа жойда фитна билан минглаб мусулмонларни очиқ-ойдин қатлиом қилиш тўхтамаётир.\nУларнинг ҳакалак отган нафси шулар билангина тинчиса, кошки эди. Йўқ, яна янги-янги фитналар бошланди: “Араб баҳори” деган шармандали ном (аслида “Араб қиши-зулмати”, “Араб қатлиоми” деган номлар муносиброқ эди) остида мусулмон мамлакатларидаги мавжуд тузумларга қарши уруш очилди. Бирин-кетин Ливия, Миср, Яман, Сурия каби тинч ўлкалар уруш майдонига айланди. Обод шаҳарлар вайрон бўлди, аҳолининг тинчи ва тирикчилиги бузилди, минглаб одам юртини ташлаб қочди. Фитна уруғи сочилган бу ўлкаларда бошланиб кетган биродаркушлик, фуқаролик урушлари, қон тўкишлар ҳали-бери тўхтайдиганга ўхшамайди.\nБитта ит ёки мушукнинг ўлими туфайли дунёга жар солувчи фитначиларни ўзлари ишлаб чиққан ана шу “Араб баҳори”нинг касофати билан қанчалаб одамнинг ўлгани ёки ярадор бўлгани мутлақо қизиқтирмас эди. Интернет орқали тарқаган бир манзара сира одамнинг кўз олдидан кетмайди: Суриядаги бомбардимонлар чоғида ярадор бўлган жажжигина араб болакайи ўлимини сезганми, ҳарқалай, атрофидагиларга “Худонинг олдига борганда ҳаммасини айтиб бераман, жазоларингни беради” деб юборди алам билан. Унинг бу ноласини хотиржам, юраклар зирқирамай эшитиш мумкин эмас эди. Болакайнинг мана шу икки оғиз сўзи “Араб баҳори” фитначиларига қарши энг улкан айбнома эди.\nКўпинча мусулмонлар орасида ўзларининг бир ярим миллиард нафарли катта куч бўлишларига қарамай, душманларнинг фитнаси, ҳийласи ва қаршилиги олдида ожиз қолишларидан ўкиниш, афсусланиш кайфиятини кузатиш мумкин. Бунинг сабабини ҳам аслида илоҳий муқаддаротдан, набавий башоратдан ахтариш тўғрироқ бўлур эди. Яна Пайғамбар алайҳиссаломнинг башоратларига қулоқ солайлик:\nСавбон розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Ҳали умматлар сизга қарши худди очкўзлар лаганларига ташлангандек ташланадилар ҳам», дедилар. «Ўша кунда биз оз бўлганимиз учунми, Эй Аллоҳнинг Расули?» деди биров. «Йўқ! У кунда сиз кўп(бўла)сиз, аммо селнинг кўпиги кабисиз. Албатта, Аллоҳ душманларингиз қалбидан сизнинг ҳайбатингизни суғуриб олади ва сизнинг қалбингизга бўшангликни солади», дедилар. «Эй Аллоҳнинг Расули, бўшанглик нимадир?» деди биров. «Дунёнинг муҳаббати ва ўлимни ёқтирмаслик», дедилар».\nАгар мана шу набавий башоратларга яхшироқ эътибор қаратадиган бўлсак, фитналарнинг келиб чиқишига бир жиҳатдан ўзимиз ҳам айбдор эканмиз. Расули акрам соллаллоҳу алайҳи васаллам айтган даврлари етиб келди шекилли, мусулмонларнинг ҳайбати йўқолиб боряпти. Кўпларимиз бўшанглик ва лоқайдлик касалига мубталомиз. Бу эса дунёда кечаётган воқеаларга нисбатан эътиборсизлигимизда, дўст киму душман ким – яхши ажрата олмаслигимизда, ғанимлиги очиқ-ойдин билиниб турган томоннинг фитналарига осонгина учиб, диндошимизга, миллатдошимизга қарши қурол кўтараётганимизда кўпроқ намоён бўлиб қоляпти. Аллоҳнинг Расули огоҳлантирганларидай, бугунга келиб мусулмон уммати бошқаларга қараганда ҳам дунёга қаттиқ муҳаббат қўйган. Бу эса ўлимни ёқтирмасликка, иложи борича дунёнинг шаҳватларига ғарқ бўлишга чорлаяпти. Мусулмонларнинг дунё шаҳватларига берилишлари эса Ислом бирдамлигига ва ҳайбатига тўғаноқ бўлаётгани ҳам сир эмас. Манфаатлар, мол-дунё фитнаси кўп ҳолларда имон-эътиқод ишларини ортга суриб юбораётгани, диндошдан юз ўгириб, ғаним олдида ялтоқланишга мажбурлаётгани ҳам ойдай равшан!\nКўзни каттароқ очиш, фитналарга учмаслик, дўсту душманни фарқлаш, имон-эътиқодни бошқа барча шахсий манфаатлар ва ҳою ҳаваслардан устун қўйиш пайти келди. Фитналарнинг олдини олиш учун Аллоҳга тоат-итоатни, ибодатни, бандаликни кучайтиришимиз лозим. Фитналарга гирифтор бўлиб қолинганида ёки унинг хавфи бўлганида эса Пайғамбар алайҳиссалом таълим берганларидай, солиҳ амалларни кўпайтириш, тақвони кучайтириш, охиратни дунёдан афзал кўриш, истиғфорни кўп айтиш, шукр ва зикрни кўпайтириш керак.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам айтдилар: «Зулматли кеча бўлаклари каби фитнадан олдин амал қилиб қолинг. Унда киши мўмин бўлиб тонг оттириб, кофир бўлиб кун боттиради. Мўмин бўлиб кун боттиради ва кофир бўлиб тонг оттиради. Ўз динини дунё матоҳига сотади»; Маъқил ибн Ясор розияллоҳу анҳудан ривоят қилинади: «Набий соллаллоҳу алайҳи васаллам: «Фитна ва қатл кўпайгандаги ибодат худди менга ҳижрат қилган кабидир», дедилар».\nМусулмонларнинг боши қиёматгача фитналардан чиқмаслиги охирзамон Пайғамбари башорат қилган илоҳий тақдирдир. Аллоҳнинг тақдиридан эса қочишнинг ёки уни четлаб ўтишнинг имкони йўқ. Шундай экан, Аллоҳнинг ёзган қазосига кўнамиз, фитналарни бир илоҳий синов тарзида қабул қилиб, улардан хулосалар чиқарамиз, асл фитначиларнинг башарасини англашга уринамиз. Фахри коинот таълим берганлардай, фитналардан имонимизни янада кучайтириш, Ислом бирдамлигини мустаҳкамлаш, Аллоҳнинг ризосига эришиш йўлида фойдаланишга ҳаракат қиламиз.\nҚолаверса, Аллоҳнинг Расули соллаллоҳу алайҳи васалламдан мусулмон умматига гўзал бир башорат, таскин берувчи мужда бор: Абу Мусо Ашъарий розияллоҳу анҳудан ривоят қилинган ҳадисда келишича, Расулуллоҳ соллаллоҳу алайҳи васаллам: “Бу уммат раҳматга сазовор бўлган умматдир, уларга охират азоби йўқдир, азоблари дунёдадир: фитналар, зилзилалар ва қатллар”, деганлар.\nМаълумки, фитнага кўплаб сабаблар мавжуд, шулардан айримларини шу ўринда зикр этиш лозим.\nБиринчи сабаби: Инсон ҳавойи нафсига эргашиши ва ниятининг бузуқ бўлиши. Бу ҳақда Аллоҳ таоло хабар бериб айтди: “Эй, Довуд! Дарҳақиқат, Биз сени ерда халифа қилдик. Бас, сен (нафсу) ҳавога эргашиб кетмагин! Акс ҳолда, у сени Аллоҳнинг йўлидан оздирур”.\nҲавойи нафсига берилиш инсонни кўр ва кар қилади. Ҳадис шарифлардан бирида Пайғамбаримиз Муҳаммад соллаллаҳу алайҳи васаллам: «Ожиз -ҳавойи нафсига берилган ва Аллоҳдан турли умидларни қилган одамдир», деганлар. Унинг эгаси ёмонни яхши, яхшини ёмон деб кўрсатади. Аллоҳ ва Унинг Расули йўлига юрмайди, балки нафси буюрганига эргашади, диний таълимотларга гумон ва шубҳа билан муносабатда бўлади.\nИккинчи сабаби: динда ортиқча ғулув-чуқур кетиш ёки ҳаддан ташқари бепарволикка бориш. Аллоҳ таоло ва Унинг Расули динда ғулувга боришдан огоҳлантиради, ҳатто Ҳазрати Пайғамбаримиз алайҳиссалом бундай деганлар: “Динда ортиқча ғулувга боришдан эҳтиёт бўлинглар. Зеро ғулувга бориш сизлардан олдин ўтганларни ҳалок этиб, қон тўкишга ва ҳаромни ҳалол қилишга олиб келди”.\nУчинчи сабаби: Аллоҳ таолонинг барча инсонларни саодатга чорловчи ҳақ йўлидан чекиниб, шубҳали томонларга эргашиш. Бу ҳақда Аллоҳ таоло шундай дейди: “У Сизга Китобни (Қуръонни) нозил қилган зотдир. Унда шу Китобнинг «онаси» саналмиш (маъноси) аниқ оятлар ва (шу билан бирга) яна муташобиҳ (маъноси Ўзидан бошқага номаълум) оятлар ҳам бор. Аммо дилларида оғиш бор кимсалар одамларни фитнага солиш ва ўз талқинига мувофиқ маънолар бериш учун унинг (Қуръоннинг) муташобиҳ оятларига эргашадилар. Ҳолбуки, ундай оятлар таъвилини (асл маъносини) фақат Аллоҳнинг Ўзигина билур. Илмда мустаҳкам (ҳаққоний олим)лар эса, дейдилар: «Унга имон келтирдик. Ҳамма (оятлари) Раббимиз ҳузуридандир». (Бундан) фақат ақл эгаларигина эслатма олурлар”.\nТўртинчи сабаби: бир сўзни айтиш ёки амални қилишда шошилишлик ва сабр-тоқат қилмаслик. Аллоҳ тало айтади: “Қавмингдан илгарилаб кетишингга нима сабаб бўлди, эй Мусо? У айтди: Улар – ана, изимдан келмоқда. Мен эса, рози бўлишинг учун Сен томон шошдим эй, Раббим”. Аллоҳ таоло қавмининг финтасига мубтало бўлган Мусо алайҳиссаломни сабрга чорлаб, шундай дейди: “Бас, (эй, Муҳаммад!) Сабр қилинг! Албатта, Аллоҳнинг ваъдаси ҳақдир. (Охиратга) ишонмайдиган кимсалар (қилмишлари) Сизни енгилтакликка (қарғашга) олиб келмасин”!\nАллоҳ таоло Юртимизни ва динимизни турли хил фитналардан, туҳмат ва бўҳтонлардан пок сақлаб, Ўзининг ҳифзу ҳимоясига олсин!\nТИИ 4-курс талабаси\n Бухорий ва Муслим ривоят қилишган\n Аҳмад Муҳаммад. Синдирилган эшик ёхуд пайғамбаримизнинг тасдиқланаётган башоратлари. https://azon.uz/\n Абу Довуд ривоят қилган\n Мазкур икки ҳадисни имом Муслим ривоят қилган\n Сод сураси 26-оят\n Аҳмад, Насоий ва Ибн Можа ривояти\n Оли имрон сураси, 7-оят\n2265210cookie-checkНега мусулмонлар ўртасида фитна ва фожеалар кўп?no\nОлдингиФарзанд тарбиясининг муҳимлигиКейинги Илмнинг ҳақиқати ва боқий илмга эришиш йўллари\nБОШКА ДИН ВАКИЛЛАРИ БИЛАН ТИНЧ-ТОТУВ ЯШАШ\nТошкентда якунига етган ИТБ анжуманида жами 1,2 млрд долларлик шартномалар имзоланди


КХШТ тезкор гуруҳи Ўшга жойлаштирилди\nКХШТ Бош котиби Бордюжа тезкор гуруҳ Ўшда доимий асосда ишлашини айтди.\nКоллектив хавфсизлик шартномаси ташкилотининг Бош котиби Николай Бордюжа 26 июн куни Ўш ва Жалолободдаги вазият билан танишди. Этник низо оқибатида энг кўп азият чеккан ушбу шаҳарларида КХШТ нинг доимий асосда ишловчи экспертлар гуруҳи жойлаштирилди.\nНиколай Бордюжага ҳамроҳлик қилган муваққат ҳукумат мудофаа вазири генерал Исаков айни пайтда КХШТ билан ҳамкорликда чегараларнинг мустаҳкамлаш масаласи ҳал этилаётганини билдирди.\nКоллектив хавфсизлик шартномаси ташкилоти бош котиби Николай Бордюжанинг учқичи, юзлаб ва ҳатто минглаб одамлар қурбон бўлган бир ҳафталик низодан сўнг ниҳоят Ўш аэропортига келиб қўнди.\nМамлакат тақдирини ҳал этувчи референдумдан аввал Қирғизистон жанубидаги вазият анча тинчиган бир пайтда КХШТ Қирғизистон хавфсизлик идораларига ҳарбий техник ёрдам ва тинчликни сақлаш бўйича ўз маслаҳатларини таклиф этмоқда.\nҚирғизистон расмийларига кўра, КХШТ дан ҳарбий техник ёрдам ҳалигача олинган эмас, аммо ташкилотнинг маслаҳатчилар гуруҳи Ўш ва Жалолободда жойлаштирилиб бўлинди. Бордюжанинг айтишича, ушбу гуруҳ доимий асосда ишини давом эттиради.\n- Мен билан Коллектив хавфсизлик шартномаси ташкилотининг барча вакилларидан иборат тезкор гуруҳ келди. Гуруҳ Ўш ва Жалолободда қолиб доимий асосда ишлайди,- деди Николай Бордюжа.\nУнга ҳамроҳлик қилган Қирғизистон муваққат ҳукуматининг мудофаа вазири, генерал Исмоил Исаков бундан асосий мақчад Қирғизистонда юз берган низоларнинг келажакда такрорланмаслигини таъминлаш эканини айтди. Унинг айтишича, КХШТ билан ҳамкорликда чегара хавфсизлигини таъминлаш бўйича чоралар ишлаб чиқилмоқда.\n- Қирғизистондаги вазиятни издан чиқаришни хоҳлаётган гуруҳларнинг мамлакатимизга кириб келишининг олдини олиш учун чегарамизни қандай қилиб мустаҳкамлаш, бунинг учун КХШТ нинг ёрдами қандай бўлиши белгилаб олдик,- деди генерал Исаков.


Тушда касал кўрса нимани билдиради. ko'rsa nima bo'ladi - Tush tabiri kitobi\nUztext.com » Tush tabiri » Тушда касал кўрса нимани билдиради.\nКасалхонада қаҳ-қаҳ уриб кулганини кўрган киши ақлдан озади ёки яқинларидан жудо бўлади. Руҳий хаста- ликлар касалхонасини туш кўриш кўнгилочар жойларга, маънисиз гап-сўзларга, бойликнинг қўлдан кетиши ва бола-чақадан айрилишига ишорадир. Тушингизга касал дўстингиз кирса\n26-06-2021, 00:04 13


O’zLiDeP кўмагида Муҳаммаджон Умаровга туман заҳирасидаги ерлардан 2.70 гектар ер майдони ажратилди | O'zLiDeP\nO’zLiDeP кўмагида Муҳаммаджон Умаровга туман заҳирасидаги ерлардан 2.70 гектар ер майдони ажратилди\nМуҳаммаджон Умаров Андижон туманидаги Катта гузар маҳалласи Узун кўчасида истиқомат қилади. Уни тадбиркорликнинг балиқчилик йўналишида фаолият бошлаш истагида бизнес лойиҳа тузганига анча бўлди. Ҳатто бу лойиҳа туман ҳокимлиги мутасаддиларига ҳам таниш. Бироқ айрим масъулларнинг лоқайдлиги сабабли унга ҳалигача ер ажратилгани йўқ.\n“Отанга бор, онанга бор” деган гап сўзлардан тоқати тоқ бўлган фуқаро охир-оқибат бу масалада O’zLiDeP Андижон туман Кенгашидан кўмак сўради. Унинг мурожаати билан ҳужжатлар, сўралган ер майдони, бизнес лойиҳа атрофлича ўрганилди.\n–Тумандаги Т.Мирзаев массивининг Отчопар маҳалласида туман захирасига олинган ерлар бор эди, – дейди М.Умаров. –Ана шу ерлардан имкониятимизга етарлисини сўрагандик. Тўғри, партияга келгунча бир қадар оворагарчиликка дуч келдик. O’zLiDeP Андижон туман Кенгаши мутасаддиларига раҳмат! Уларнинг ёрдами билан ўша ҳудуддаги 2.70 гектар ер майдони балиқчилик фаолиятини йўлга қўйишимиз учун ажратилди.\nТаъкидлаш керак, айни чоғда лойиҳада кўрсатилган дастлабки ишлар бошланган. Тадбиркор эса партия кўмагидан хурсанд.


Ҳафта ижтимоий муаммолари: Қўшни давлатдан газ импорт қилайлик - Daryo\n17:42, 26.11.2019 82152\nҲафта ижтимоий муаммолари: Қўшни давлатдан газ импорт қилайлик\nКолумнистимиз Сарвар уста энди жаҳоншумул масалаларга ортиқ аралашмасдан, газ-электр-кўмир каби «ходовой» мавзуларда ёзиб юрмоқчи. Қиш фасли борки, ўзбеклар учун ўлмайдиган муаммо ҳақида ёзишга нима етсин.\nКириб келди олтин куз, газ-светдан умид уз. Қишни бу юрт қувонч эмас, ташвиш билан кутишга кўникди, кўниктиришди. Газ қазиб чиқариш бўйича дунёда етакчилар сафида эканимиз бугун истеҳзо уйғотувчи иборага айланди. Бу ҳолдан чиқишнинг чораси борми?\nСовет рангли телевизорлари тез-тез бузилиб, яхши кўрсатмасди. Латифалар тўқилган: «Дада, нега бизнинг телевизоримиз кўрсатмайди?», «Чунки бизники рангли-да». Хўш, нега ўзбеклар газга муҳтож? Чунки бизда газ конлари кўп-да.\nУлар халқники эмаслиги ҳақида индамаймиз, майли. Хўш, бизда газ кони кўп экан – бу яхши. Бу газ камбағалларга берилмас экан – бунисига ҳам кўникдик. Нима қилиш мумкин? Жавоб оддий – четдан сотиб олиш. Қозоғистонда суюлтирилган пропан газининг литри 20 сент атрофида (икки минг сўм), бизда қарийб икки баравар қиммат. Қувурдан келувчи табиий газ нархлари орасидаги фарқ ҳам тахминан шунча. Қозоғистон ёки Туркманистондан қувур тортамиз. Каттакон цистерналарда суюлтирилган газ сотиб оламиз. Тадбиркорлар қотириб ташлайди, давлат акамиз божни ошириб қўймаса бўлди. Энг қизиғи, гази бўлатуриб қўшнисидан газ сотиб олиб уйини иситган ноёб мамлакат сифатида ном тарқатамиз. Буғдой экиб, унни Қозоғистондан импорт қилишда (ўзимизники молга) тажрибамиз бор. Энди газ импортига навбат. Россия ҳам чексиз гази бўлатуриб Ўзбекистондан газ олади. Улардан кам жойимиз борми?\nСоғломга касалхона, беморга микрофон\nҚизиқ тенденцияни сезяпсизми? Соғломлар касалхонада, синдромга учраганлар эса юлдуз.\nБир аёл кўчага чиқиб юрганди. Битта ўзи эмас, одамлар билан бирга. Онлайн трансляция қилган, айримларга ёқимсиз гаплар айтган. Ҳозир жиннихонага жойланган.\nКап-катта одам ўзга сайёрада меҳмон бўлиб келганини ҳикоя қиляпти. Ўзидан ўзи табиб бўлиб қолгани-ю, «уёқда» қирқта фарзанди борлигини айтиб қулоғимизга тепяпти. Соғлом одам шундай дейдими? Аммо унинг атрофида мухбирлар гирдикапалак. Телевизор-у сайтлар ундан бўшамайди.\n«Биз кутгандик, билгандик» иборалари билан машҳур ижодкорнинг қайтиши Андижонда бўлди. «Андижонда туғилишни орзу қилган» қизалоқни кўплар танқид қилди, аммо шифокор «Бу психологияда ўрганилган тиббий синдром» дея ёрдам беришга чақирди. Қизиқ дунё.\nОдам юлдузликни орзу қилишга ҳам қўрқади.\n10:56, 30.05.2020 513319\n18:58, 25.05.2020 142604\n23:47, 06.06.2020 187707\n17:27 Бугун 465\n17:16 Бугун 1442\n«Ахборот пандемия пайтида ҳаёт ва мамот масаласига айланди» – Комил Алламжонов\n17:01 Бугун 3750\n16:59 Бугун 3376\n22:40, 27.09.2020 113955\n23:44, 27.09.2020 106149\n19:13, 27.09.2020 105415\n18:43, 28.09.2020 95846


Гонконгдаги етакчи оммавий ахборот воситаларидан бири "Belt & Road News" ахборот-таҳлилий онлайн порталида шу сарлавҳадаги мақола чоп этилди. У Ўзбекистон сайёҳлик салоҳияти ва мамлакатимизда мазкур соҳани ривожлантириш бўйича кўрилаётган муҳим чора-тадбирларга бағишланган, деб хабар бермоқда «Дунё» АА.\nМақолада қайд этилишича, Ўзбекистон Буюк ипак йўли чорраҳасида жойлашган мамлакат сифатида Шарқ ва Ғарб ўртасидаги савдо алоқалари ва маданий алмашинувлар ривожланишида тарихан муҳим ўрин тутган. Самарқанд, Бухоро, Хива каби кўҳна шаҳарлар маданият ва маърифат марказлари сифатида қадимги цивилизация ривожига беқиёс ҳисса қўшган. Бугунги кунда ҳам неча-неча асрлардан буён қад ростлаб турган жуда кўплаб тарихий-меъморий обидалар бутун дунё сайёҳларининг эътиборини ўзига жалб этмоқда.\nШунингдек, унда Ўзбекистон томонидан мамлакат сайёҳлик жозибадорлигини юксалтириш, ушбу соҳада фаолият юритаётган хусусий компаниялар учун қулай шарт-шароитлар яратилаётгани жабҳани янада ривожлантириш учун хизмат қилаётганига алоҳида эътибор қаратилган. Хусусан, нашр Ўзбекистонга хорижий сайёҳлар оқимини кўпайтириш мақсадида жорий йил 1 мартидан эътиборан Хитой, жумладан, Гонконг ва Макао махсус маъмурий ҳудудлари фуқаролари учун 10 кунлик визасиз режим жорий этилганини таъкидлар экан, яратилган бундай қулай тизим Баҳрайн, Қатар, Қувайт ва Ўмон каби мамлакатларга ҳам тааллуқли эканини маълум қилади.\n«Ўзбекистон 2025 йилга бориб йиллик хорижий сайёҳлар сонини 9 миллионга етказиш ниятида. Ҳозирги эпидемиологик вазият билан боғлиқ барча чекловларни ҳисобга олганда бу мураккаб вазифа ҳисоблансада, сўнгги йилларда мамлакатда ташқи туризм билан бирга ички туризм ҳам жуда фаол ривожланмоқда. Бу эса туризм соҳасидаги ривожланиш ўсувчанлигини сақлаб қолишда жуда муҳим аҳамият касб этмоқда», - деб ёзади «Belt & Road News».\nНашр ўз ўқувчиларини Ўзбекистонда туризм соҳаси учун кадрлар тайёрлаш, сайёҳлик қадамжоларига бой шаҳарларда ижтимоий инфратузилмани такомиллаштириш ва хизмат кўрсатиш даражасини ошириш масалаларига катта эътибор қаратаётгани билан ҳам таништирган.\nТаъкидланганидек, бу йўналишда амалга оширилаётган ислоҳотлар мамлакатда экотуризм, геотуризм, алпинизм, экстремал, маданий туризм, балиқ овлаш, рафтинг ва бошқа кўплаб янги йўналишларни жадал ривожлантириш учун қулай имкониятларни яратмоқда.\nДругие материалы в этой категории: « ЖССТ вакили пандемия тугаши ҳақидаги тахминини маълум қилди\t"Haber" АА: "Ўзбекистон – очиқ чеҳрали одамлар мамлакати" »


Тошкентда Марказий Осиёда ягона бўлган Неврология маркази қурилади — Sof.uz\nТошкентда Марказий Осиёда ягона бўлган Неврология маркази қурилади\n12.02 10:15 120 Тиббиёт\nТошкент шаҳар ҳокимлигида Япониянинг JICA ташкилоти консультантлари билан учрашув ўтказилди.\nУчрашувда Тошкент шаҳар ҳокимининг ўринбосарлари Ғофир Жамолов, Шароф Раҳмонов ҳамда ҳокимлик тизимидаги бошқармалар мутасаддилари иштирок этдилар.\nҚайд этилишича, Ўзбекистон ва Япония мамлакатлари ўртасида турли соҳаларда ҳамкорлик алоқалари йўлга қўйилган. Тиббиёт соҳасидаги ҳамкорлик ҳам узоқ йиллардан буён самарали давом этмоқда. Шу йўналишда яна бир инвестицион лойиҳа амалга оширилиши мўлжалланган бўлиб, унинг асосида Тошкентда замонавий ва юқори технологик Неврология маркази қурилади.\nРежага кўра, Неврология маркази 250 ўринга эга бўлади ҳамда унинг негизида куну тун фаолият юритувчи поликлиника ташкил этилади.\nЎзаро мулоқот давомида япониялик консультантлар мазкур марказ учун ажратиладиган ҳудуд, ундаги инфратузилма, коммуникациялар юзасидан ўзларини қизиқтирган барча саволларга жавоб олдилар.\nУчрашувда Тошкент шаҳар ҳокимлиги мутасаддилари ушбу марказ қурилиши ниҳоятда долзарблиги ва бу лойиҳанинг амалга оширилиши невролик хасталикларни ўз вақтида, самарали даволашда муҳим аҳамиятга эга бўлишини таъкидладилар.


ГУЛ ТУШДА КУРСА - Tush tabiri mukamal sayt\nГУЛ ТУШДА КУРСА\nAuthor TushTabiri2 Reading 3 min Views 167 Published by 14.05.2018\nИкки хил шарҳлаш мумкин: Бу кишининг ўзига хос белгиларини кўрсатади ёхуд ҳаётининг маълум давридаги аломатларни ифода этади.\nКамдан-кам ҳолатларда ҳар хил дала гуллари яқинлардан ёки танишлардан бирининг ўлимидан дарак беради.\nҚариялар учун тушга кирган ҳар хил гуллар эҳтиром ва ҳурматни билдиради (албатта агар туш кўрувчи бу пайтда жидций касал бўлмаса). ГУЛ ТУШДА КУРСА\nОила бошлиғи учун тушда гулларга кўмилиб кетиш — хизматига яраша тақцирланиши ва эътироф қилиниши аломати.\nУй бекалари ўз уйларининг гулларга кўмилиб кетганини туш кўриши — унинг ўз оиласига намунали муносабатда эканлигидан шоҳидлик беради.\nҲАНДАҚ, ЗОВУР ТУШДА\nТўсиқ, қаршилик тимсоли. Бу тушга изоҳ бериш зовурнинг катта-кичиклигига ва унинг тўлдирилганлигига боғлиқ .\nАгар ҳандақ улкан ва чуқур бўлса, у ойна синиқлари ёки сувга тўла бўлса (яъни у орқали ўтиб бўлмаса), бу туш катта муаммолар ва тўсиқлар борлигидан огоҳ этади.\nАгар тушдаги зовур майда бўлса, ундан сакраб ёки айланиб ўтиш иложи бўлса, демак, муаммоларни тез ҳал қилиш мумкинлигини билдиради.\nҚариялар учун тушда ҳандақни кўриш — касаллигининг кучайишидан далолат. Уй бекаларига тушдаги катта ҳандақ умр йўлдоши билан муносабатда оғир давр келаётганидан хабар беради.\nТушингизда хиёбонни кўрсангиз, демак, ўнгда сиз ўйлаган режаларингизни ўз яқинларингизни хурсанд қилиш учун ўзгартиришингизни ва бу билан ўз манфаатларингизга путур етказишингиз мумкинлигини аён этади. Чиройли боғда сайр этиш — ўнгда оила доирасида бўш вақтингизни кўнгилдагидек ўтказишингиздан дарак беради. ГУЛ ТУШДА КУРСА\nАгар сиз тушингизда харид қилаётган бўлсангиз, бундай туш одатда яхши воқеаларни ва келадиган бирор фойдани билдиради. Харид қилсангизу ҳамёНингизда пул бўлмаса, демак, сиз тежамкорликни билмай, кераксиз нарсаларга пул сарфлайсиз.\nТушингизда кўринган ифлос ҳовуз — оилавий аразлашув ёки қариндошлардан бирортасининг касал бўлиб қолишидан дарак беради. Агар ҳовуз суви тоза, балиқларга тўла бўлса, бу сизнинг ишларингиз аввалгидан ҳам муваффақиятли бўлади, оилангизни эса қизиқарли кўнгилочар тадбирлар кутади.\nҲАР ХИЛ ЧИҚИНДИЛАР\nМутлақо кутилмаган тарзда ва енгилгина (худди осмондан тушгандек) усулда топилган пуллар аломати.\nЧиқинди тўпламини кўриб турган бўлсангизда, чиринди ҳидини сезмаётган бўлсангиз — бундай туш ҳам келадиган фойдани билдиради.\nАгар чиқиндидан ҳид чиқаётган бўлса — демак, ўнгда ички органларингиздан бирида касаллик бор.\nКексалар чиқиндилар тўпламини туш кўриши — саломатлиги ҳолатининг ёмонлашувидан дарак беради.\nАгар шундай туш ёшларда кўринса, демак, улар меросга эга бўлиш арафасидалар.


Тақдимот » "Оқдарё овози" газетаси\n"ВАТАН ҲАҚҚИГА МУНОЖААТ"\nҲар бир янги китобнинг олам юзини кўриши тарихий воқеадир. Китобхонлик маданияти авваламбор, ҳар бир инсон ва унинг оиласидаги маданий муҳитга боғлиқ. Яқинда бир суҳбатдошим: "Афсуски, кейинги йилларда китобхонликка эътиборимиз даражаси шундай мушкул аҳволга тушиб қолдики, ҳатто, китоб ёзганлар эътибордан четда қолиб, китоб ўқиганлар учун танлов ўтказиш, китоб ўқигани учун мукофот беришгача, машина совға қилишгача етиб келдик. Ахир китобни ҳар бир инсон ўзи учун, ўз келажаги учун ўқийди-ку. Аслида, китобни ёзган одамларни тақдирлашимиз керакки, ноёб ва ўқимишли китобларимиз камайиб кетмоқда"-деб ёзғириб қолди. Дарҳақиқат, бу фикрларда жон бор, «Спарк» машинасини олиш учун китоб ўқиш, ёки, ОТМга кириш имтиёзини қўлга киритиш учун шеър ёзиш - бу ҳодиса ҳар қандай асл китобхоннинг, ёхуд, ижодкорнинг ботинига сиғмайдиган туйғудир. Бу муаммолар ҳукуматимизнинг амалга ошираётган чора-тадбирлари даражасида ҳал бўлаётганлигининг ўзидаёқ, китобхонлик масаланинг жамиятимиз тараққиётидаги асосий омил эканлигини англаб етмоқдамиз.\nЮқорида таъкидлаб ўтилган "ноёб ва ўқимишли китобларимиз камайиб кетмоқда", деган фикрга эътироз билдиришга ҳақлимиз. Чунки, изланган китобхон учун барча турдаги китоблар мавжуд, кутубхоналар, китоб дўконлари ишлаб турибди. Ёзувчи, шоирларимиз, олимлар ва тарихчиларимиз, санъаткорларимизнинг сермазмун, мемуар асарлар даражасидаги китоб-лари нашр этилмоқда. Китобхонлар учун минглаб тадбирлар, учрашувлар ўтказилмоқда.\nПрезидентимизнинг "ўзбекистоннинг янги тараққиёт даврида таълим-тарбия ва илм-фан соҳаларини ривожлантириш чора-тадбирлари тўғрисида"ги фармонининг мақсади, мазмун ва моҳиятининг ижроси туманимиз миқёсида ҳам ижодкорлар билан халқимизнинг, китоб билан китобхонларимизнинг ҳаётини бир-бирлари билан чамбарчас боғламоқда.\nЯқинда 2-умумтаълим мактабида ўтказилган янги китоб тақдимоти юқоридаги фикрларимизнинг яққол далилидир. ўзбекистон Фанлар Академияси Археология институтининг раҳбари, профессор Амриддин Бердимуродовнинг "Ватан ҳаққига муножаат" номли китобининг тақдимоти бўлиб ўтди. Туман Ёшлар агентлиги, "Оқдарё овози" газетаси ҳамда Халқ таълими бўлими ҳамкорликда ташкил этган ушбу тадбирда шоир ва ёзувчилар, тарихчилар, фан ўқитувчилари, маҳалла аҳолисининг вакиллари иштирок этдилар.\nТуман Ёшлар агентлиги ташкилотининг раҳбари Маъруфхон Мусаев: «Мен ушбу китобни қўлимга ол- ганимга кўп бўлгани йўқ, лекин, тўлиқ ўқиб чиқдим. Ватанга садоқат, ватанга муҳаббат, фидойилик, жоннисорлик шу қадар ҳаётий воқеалар, фактлар асосида ёритилганки, китобни қўлдан қўйгингиз келмайди. ўзбекистон тарихи, боғлари-ю, саҳролари, шаҳарлари-ю, вайроналари, халқимизнинг ҳаёти кўз ўнгингизда гавдаланади. Жуда кўплаб онгимизга сингдирилган нотўғри тарихий талқинларни ўнглаб оламиз. Азиз ёшлар, ушбу китобни Ватан учун, ватан ҳаққига муножаат учун албатта ўқинг".\n"Ватанга муножаат" китоби ҳамда муаллифнинг ҳаёти ва ижоди ҳақида ўзбекистон Ёзувчилар уюшмасининг аъзоси Ойгул Маматова китобхонларга батафсил маълумотлар бериб, А.Бердимуродовнинг ўзбек археология фанига қўшган ҳиссаси, устоз-шогирдлик борасидаги фазилатларини сўзлади.\nТарихий манбалардаги маълумотларда китобнинг куч-қудрати ҳамда тарихга эътибор мавзусида муаллифнинг Москва кутубхонасидаги саргузаштлари, Ҳазрат Бобур бобомизнинг тарихдаги ўрни ва шахсларига оид маълумотларининг талқини ҳақида ёзган саҳифаларни мароқ билан баён этди.\nЯнги китоб тақдимотининг асосий ташкилотчиларидан бири, туманимиз тарихи ҳамда тарихий қаҳрамонларимиз ҳақида кўплаб ижодий ишлар ёзган тарих ўқитувчиси ўктам Икромов "Ватанга муножаат" китобини ўз ҳаётий тажрибасида учратган ватанга садоқат мавзусидаги ягона китоб эканлигини таъкидлади. Тадбир иштирокчиларига ушбу китоб мутолаасини янада давом эттириш, келгусида янада кенг давраларда китоб тақдимотларини ўтказиш, муаллифнинг ўзи билан жонли мулоқотлар ташкил этиш таклифини маъқуллади. Тадбир сўнгида китобхонларнинг саволларига жавоблар берилди.


Oy: May 2021\nНега қон номсиз бармоқдан олинади?\nБош ва кичик бармоқдан қон олиш тавсия этилмайди. Гап шундаки, терининг ҳар қандай зарарланиши, ҳатто тиббий муассасада ҳам инфекцияни келтириб чиқариши мумкин. Бу бармоқларнинг ички мембраналари қўлнинг мембраналари билан боғланган – агар уларга инфекция тушса, у бутун қўлга тарқалиши мумкин….\nPosted on May 31, 2021 Diyor24\nДастлабки ҳисоб-китобларга кўра, Ўзбекистонда минимал истеъмол харажатларининг миқдори киши бошига бир ойда 440 минг сўм миқдорида чиқибди.\nБу миқдорни ким белгилаган? Ушбу рақам республиканинг ҳар бир ҳудудидан танлаб олинган фуқароларнинг сарфлаган харажатларидан келиб чиққан. Яъни буни кимдир белгиламаган, балки тадқиқотлар натижасида келиб чиққан. Бу миқдор ҳаммага тааллуқлими? Йўқ. Киши бошига бир ойга 440 минг сўмлик харажат бу…\nТошкент давлат аграр университети Термиз филиалида “Миллий ўйинлар – саломатлик гарови” фестивали бўлиб ўтди.\nКуни кеча Тошкент давлат аграр университети Термиз филиалида талаба ҳамда уюшмаган ёшларнинг бўш вақтларини мазмунли ўтказиш мақсадида “Миллий ўйинлар – саломатлик гарови” шиори остида директор кубоги учун “Миллий таомлар ва миллий ўйинлар” фестивали ўтказилди. Фестивалда таълим муассасаси талабалари билан Термиз…\nСуд амалиётида келиб чиқаётган муаммоларни олдини олиш – одил судловни таъминлаш асосидир.\nСурхондарё вилоят судида куни кеча Сурхондарё вилоят суди фуқаролик ишлари бўйича судлов ҳайъати, Сурхондарё вилоят маъмурий ва Термиз туманлараро суди судьялари, фуқаролик ишлари бўйича туманлараро (туман) судлари судьялари иштирокида суд амалиётида келиб чиқаётган муаммоларни олдини олиш ва бартараф этиш юзасидан…\n“Транспорт тўғрисида”ги Ўзбекистон Республикаси Қонуни маъқулланди.\nЎзбекистон Республикаси Олий Мажлиси Сенатининг ўн бешинчи ялпи мажлисида “Транспорт тўғрисида”ги Қонун кўриб чиқилди. Транспорт вахирлиги ахборот хизмати маълум қилишича, соҳанинг ҳар бир тармоғи ўз фаолиятига доир “Автомобиль транспорти тўғрисида”, “Темир йўл транспорти тўғрисида” қонунлар ва Ҳаво кодекси каби қонун…\nКичик бизнесда омадини синаганлар\n“Аёллар дафтари”. Юртимизда ижтимоий ҳимояга мухтож 30 ёшдан ошган хотин-қизлар ушбу дафтарга киритилиб келинмоқда. Дафтардаги кўрсаткичлар кун сайин ўзгариб боради. Кимдур мурожаат қилса яна қайсидур қиз эса кўмак сабаб келажагини яратмоқда. Улар орасида ёш бўлсада кредит олиб иш бошлашга қўрқмаган…\nМЕҲНАТГА ЖАЛБ ҚИЛИШДА АЁЛЛАР ЎРНИ\nШўрчи туманида 30 ёшдан юқори бўлган, ижтимоий, ҳуқуқий, психологик қўллаб-қувватлашга, бандлигини таъминлашга эҳтиёжи бўлган 1323 нафар аёллар “Аёллар дафтари” га киритилган. Бугунги кунгача ушбу дафтарга киритилган аёлларнинг 49 нафари ишга жойлаштирилди 115 нафари касб-ҳунарга ўқитилди. Боқувчисини йўқотган 173 нафар аёлларга…\nБиз йўл ҳаракати қоидаларини ўрганамиз!\nЎзбекистон Республикаси мудофаасига кўмаклашувчи “Ватанпарвар” ташкилотининг Қизириқ туман ўқув спорт техника клубининг ташаббуси билан туман 4-сонли мактабгача таълим ташкилоти билан ҳамкорликда 1-июн халқаро болаларни ҳимоя қилиш кунига бағишланган “Биз йўл ҳаракати қоидаларини ўрганамиз!” мавзусида назарий машғулот бўлиб ўтди. Ушбу назарий…\nССВ: давлат тиббий суғуртаси тизимини жорий этишни тезлаштириш бўйича вазифалар белгиланди\n“Соғлиқни сақлаш соҳасини комплекс ривожлантиришга доир қўшимча чора-тадбирлар тўғрисида”ги Президент қарорига кўра, давлат тиббий суғуртаси тизими жорий этилишини тезлаштириш мақсадида 2021 йил 1 августдан бошлаб барча ҳудудларда босқичма-босқич қуйидаги чора-тадбирларни амалга оширилади: 📌тиббий жиҳозлар, буюмлар, компьютер техникаси ва бошқа воситаларни…\nСабина Тошкенбоева Токио-2020 йўлланмасини қўлга киритди\nШу кунларда Италиянинг Пезаро шаҳрида бадиий гимнастика бўйича Токио-2020 Олимпия ўйинларига лицензиялар тақдим этувчи йилнинг сўнгги мусобақаси – Жаҳон кубоги босқичи ўтказилмоқда. Қувонарлиси, унда иштирок этаётган ҳамюртимиз Сабина Тошкенбоева узоқ давом этган Олимпия ўйинларига саралаш циклини муваффақиятли якунлади ва Токио-2020…\nPosted on May 30, 2021 Diyor24\n1 2 … 9 Keyingi


19 январ 2022, Тошкент вақти: 15:10\nЎзбекистон Миллий банки бош биноси\nЎзбекистонда давлат банклари майда тадбиркорлик билан шуғулланмоқчи бўлган шахсларга имтиёзли микрокредитлар таклиф қила бошлади. Банкларга кўра, ойлик энг кам иш ҳақининг 100 баробаридан ошмаган микрокредитларни бериш "оддий аҳолини тадбиркор қилиш" мақсадини кўзлаган. Бироқ, Озодлик суҳбатлашган тадбиркор ва иқтисодчилар ажратилаётган кредит миқдори тадбиркорликка етмаслигини айтадилар.\n"Юзта товуқ боқсин"\nБанкларга кўра, микрокредитлар таклиф қилиш тадбири Ўзбекистон президенти Шавкат Мирзиёев ташаббуси билан амалга оширилмоқда.\n14 январь куни Тошкентда Ўзбекистонни 2017 йилги ижтимоий-иқтисодий ривожлантириш режаларига бағишланган Вазирлар Маҳкамасининг кенгайтирилган мажлисида гапирган президент Мирзиёев аҳоли орасида тадбиркорликни ривожлантириш заруратига эътибор қаратганди:\n- Бизни одамлар 30 сотик ери бор қишлоқда. "Кам таъминланган оила," деймиз оғзимизни тўлдириб. Ҳа ўша кам таъминланган тўртта боласи бўлса, юзта товуқ боқсин. Йигирмата лимон ёнғоқ қилсин, бўлди. Кам таъминланган оила бўлмайди, - деб айтганди Шавкат Мирзиёев.\nОзодлик суҳбатлашган давлат банкларидан бирининг ходимига кўра, айни кунларда Ўзбекистоннинга барча шаҳар ва қишлоқларида банклар ходимлари уйма-уй юриб, тадбиркорлик билан шуғалланмоқчи бўлганларга микрокредитлар таклиф қилмоқда.\n-9 фоиздан бир ярим йил муддатга 14,5 миллион сўм бериляпти. Жойингиз бўлса, аренда договорини олиб келасиз, паспорт копияси, маҳалладан маълумотнома сўралади. Кейин, бизнес планингиз бўлиши керак. Агар кўпроқ кредит олмоқчи бўлсангиз, залог керак. Уларга нотурар жой, машина ёки ойлиги бир миллиондан кўпроқ бўлган шахснинг кафиллиги киради, - деди банк ходими.\nБанк ходимлари уйма-уй юриб, кредит таклиф қилмоқда\nЎзбекистон Миллий Банкининг мутахассиси Озодлик билан микрофонсиз суҳбатда қирқдан зиёд тадбиркорлик турларига кредитлар ажратилишини айтди.\nУлар жумласига қуён боқишу сартарошликдан тортиб нонвойчилигу чилангарликка қадар бўлган меҳнат турлари киритилган.\nОзодлик тўплаган маълумотларга кўра, микрокредитлар жисмоний шахсларга энг кам иш ҳақининг 100 баробаридан ошмаган миқдорида йиллик 9 фоиз ставка бўйича 18 ой муддатга берилади.\nЮридик шахс мақомига эга бўлган микрофирма ва деҳқон хўжаликларига ҳам кредитлар айни муддат ва ставкада, аммо энг кам иш ҳақининг 300 баробаридан ошмаган миқдорда ажратилади.\nҲозирда Ўзбекистонда энг кам ойлик иш ҳақи 146 минг сўм этиб белгиланган.\n146 минг сўм 18 январь куни белгиланган давлат курси бўйича 45 АҚШ долларига, қора бозор курси бўйича - 22 АҚШ долларига тенгдир.\nОзодлик суҳбатлашган иқтисодчи ва тадбиркорларга кўра, ажратилаётган кредит миқдори етарли эмас.\n- 15-20 миллион сўмга ҳозирги кунда иш бошлаш қийинчилик туғдиради, деб биламан. Бу тадбирни ўлик нуқтадан силжиш, деб атасак бўлади. Шу маҳалгача бунақа бир ҳаракат кўзга ташланмаган эди. Кредитлар тор доирадаги одамларга бериладиган маблағ сифатида кўрилса, ҳозирда энди-энди тепадан бир силжиш бўлаяпти, аммо банклар кўриниб турибдики, бу нарсага ҳали тайёр эмас, - дейди Тошкентдан иқтисодчи Тошбек.\nТўловлар ва ҳужжатбозлик\nЎзбекистон банкларида кредит ставкалари ҳозирга қадар 18 фоиздан паст тушмаган.\nТошкентдаги қурилиш моллари бозорида ишлайдиган тадбиркорлардан бири банклар аҳолига берадиган кредит ставкаларининг 18 фоиздан 9 фоизга тушганини ижобий баҳолади, аммо бу қадам тадбиркорликни ривожлантириш учун омил бўлолмаслигини айтади:\n- Тўққиз фоиз бу жуда яхши. Ҳозир банклар 18 фоизгача кредит беради. Масалан 100 миллион олсангиз бир йилда 18 миллион фоиз тўлайсиз. Лекин гап бунда ҳам эмас. Гап банкларда. Масалан, нақд пул билан пластик карточкадаги пулнинг орасидаги фарқ ҳозир 20 фоиз. Бир йилдан кейин 30га ҳам чиқади. Иккинчидан, банклар пул ўтказмаларига 3 фоизгача хизмат ҳақи олади. Бу жуда кўп. Учинчидан, банклар абонплата, яъни ҳисоб рақами очгандан кейин энг кам иш ҳақининг 50 фоизи миқдорида ҳар ой пулингиздан чегириб олади. Мана шулар тадбиркорнинг кўнглини ишдан совутади. Токи банк тизимида ислоҳот бўлмас экан, тадбиркорнинг иши олға силжимайди, деди тадбиркор.\nОзодлик билан Telegram орқали боғланган тошкентлик тадбиркорлардан бири банклар ходимлари микрокредитлар таклифи қилинган варақалар тарқатаётганини билдирди.\n"Уйма-уй юриб тарқатиб юришибди.. Ўзим Чилонзорда дўконим бор. Банкка телефон қилиб, дўконга холодильник олиб берасизларми, деб сўрадим. Келинг, нима ҳужжат қилиш кераклигини айтамиз, дейишди. Кўрамиз ҳали. Агар аввалгидай ҳужжатбозлик бўлса, раҳмат, деб келаверамиз. Чунки, олдин банкка неча бор борган бўлсам, нимага келдинг, кимга келдинг иши бўлмас эди. Айникса, эшик олдида милиция ходими, ҳа нега келдинг, деб қўпол муомиласи билан кайфиятингни туширворарди," деб ёзди тошкентлик тадбиркор.\nОзодлик суҳбатлашган тадбиркорлар банк тизимини ислоҳ қилмасдан, нақд ва ҳисоб рақамига ўтказиладиган пул ўртасидаги фарқни тугатмасдан, валютанинг қора бозор ва расмий курс ўртасидаги катта тафовутни йўқотмасдан туриб, бу соҳада ижобий ўзгаришлар бўлишига ишонмасликларини айтадилар.


“Жавоб берамиз” Маълумот хизмати: виза, паспорт ва ХЧКваФР | NORMA.UZ\n“Жавоб берамиз” Маълумот хизмати: виза, паспорт ва ХЧКваФР\n“Жавоб берамиз” Маълумот хизматининг мавзуга доир материаллар тўпламини чоп этишни бошлаймиз. Бугунги тўплам ХЧКваФР билан ўзаро муносабат, виза, яшаш гувоҳномаси, вақтинчалик рўйхатни расмийлаштиришга бағишланади. Мамлакатимиз фуқаролари ва унинг меҳмонлари қандай масалаларга дуч келишади, уларни қандай ҳал қилиш мумкин – бу экспертларимиз жавобларида.\nЎзбекистон Республикаси фуқаросининг биометрик паспорти қайси ҳолларда, қайси муддатда ва кимлар томонидан алмаштирилиши лозим?\nКореяга иш визаси бўйича келган эдим. Мен Ўзбекистон Республикасининг Кореядаги элчихонасида консуллик рўйхатида туришим керакми? Элчихонада биометрик паспорт олишим мумкинми?\n1997 йилда туғилган, ҳозирда ўқувчи ҳисобланадиган укамга паспорт олиш учун жарима тўлашим керакми?\nСинглимнинг ўғлига паспорт олишда шу маълумотнома тўғри талаб қилинганми?\nТошкент аэропортида чегара хизмати ходимлари паспортимнинг етишмаган варағи ҳақида тушунтириш талаб қилишса мен юқорида келтирилган ҳужжатларни асос қилиб кўрсатишим мумкинми?\nМен турмуш ўртоғим билан Ўзбекистонда туғилганмиз, Ўзбекистон Республикасининг фуқаролари ҳисобланамиз. 1997 йилда мен ҳомиладор ҳолимда Россия Федерациясининг Бошқирдистон Республикасига қариндошларимникига бордим. Ўғлим Ўзбекистон фуқароси ҳисобланадими ва у биометрик паспорт олиши мумкинми?\nМен паспортимни йўқотиб қўйдим. Менга жарима солинадими? Қанча вақт мобайнида менга янги паспорт беришлари шарт?\nАмал қилувчи визалари бўлган паспортни қандай қилиб алмаштириш мумкин? Эски паспортдан визали саҳифани қирқиб олса бўладими?\nАҚШда бўлганимда Ўзбекистондаги квартирамни ишончнома асосида сотдим. Мени суд орқали иштирокимсиз уй дафтаридан ўчиришди.\nФуқаролар ҳамда корхона, ташкилот ва муассасаларнинг мансабдор шахслари томонидан паспорт-виза режими қоидаларига риоя этилиши қандай текширилади?\nҚозоғистонда яшайдиган Германия фуқароси Ўзбекистонга меҳмонга келиши учун Қозоғистонда яшаш гувоҳномасини ёки Германия фуқаросининг паспортини тақдим этиши керакми?\nТошкент шаҳри ва Тошкент вилоятига дам олиш, даволаниш, ўқишга, узоқ муддатли хизмат сафарларига келадиган фуқароларни қандай қилиб вақтинчалик ҳисобга қўйиш мумкин?\n“Жавоб берамиз” Маълумот хизмати ушбу мавзу бўйича бошқа саволларни ҳам сақлайди.


Иблис салтанати (340-қисм) 09.01.2017, 12:00 | Ҳикоя * * *\nАнвар Турсунович ташкилотга қайтиб боргач, Самандар ва унинг шериклари билан боғлиқ жиноят ишини яна бир карра кўриб чиқди. Чалкашликлар, адоқсиз саволлар устида бош қотирди. “Буларга, — дея хаёлидан ўтказди у, — ўлим жазоси ҳам юмшоқлик қилади. Одам дегани шунчалик ҳам қабиҳ ишларни қиладими? Инсон деган ном ҳайф уларга. Ҳайвон билан тенглаштириш ҳам ноўрин. Қайси йиртқич ўзининг қавмига тажовуз қилибди…” Жаҳли чиққанидан қўлидаги “иш”ни отиб юборди. Сигарета чекди. Хона бўйлаб юрди. Бир хаёл Самандарни яна сўроқ қилгиси келди. Аммо дарров ниятидан қайтди. Унинг башарасини кўргиси келмади. Сўнг қўлидаги тамакисини кулдонга эзиб ўчирди-да, ташқарига чиқди. Бу пайтда қоронғилик заминни этаги билан ёпган эди. У остонада бироз турганидан кейин машинаси тарафга кета бошлади. “Қарибсан, — деди ўзига-ўзи, — илгари ярим тунгача ишласанг ҳам чарчамасдинг. Яна ишлагинг келаверарди. Энди битта делони кўрар-кўрмас толиқиб қоласан… Пенсияга чиқаман. Мана шу ишни охиригача етказаман-да, кейин дам оламан. Невараларимни боғчага олиб бораман, олиб келаман. Уйда маза қилиб дам оламан, ҳеч нимага бошимни қотирмайман”. Ниятидан ўзи хурсанд бўлиб кетди. Юзига табассум югурди ҳамда “Виллис”нинг орқа ўриндиғига ўтираркан, ёшгина сержант йигитнинг елкасига енгилгина уриб қўйиб:\n— Бахтиёр, уйга ҳайда, — деди ва ўриндиққа суяниб кўзини юмди. Машинанинг бир текисда юриши уни аллалади ҳамда бироздан кейин унинг пишиллаб ухлаган овози кела бошлади. Ҳайдовчи йигит кўзгу орқали бошлиғига қараб қўйди-да кулимсиради. Бу пайтда у чорраҳага яқинлашиб қолганди. Кўк чироқ ёниқ, бемалол ўтиб кетаверса бўлади. У тезликни янада оширди. Ана шу пайт сариқ чироқ ёнди. Бироқ сержант бунга эътибор бермади. Ҳатто кўрмади ҳам. Агар кўрганида, балки газнинг ўрнига тормозни босган… Йўқ, босмасди тормозни, тезлик хийла баланд эди. Бундай пайтда эртароқ чорраҳадан ўтиб кетиш ҳаракатида бўларди. Аммо бу сафар ён томондан оппоқ “Газ-24” елдай учиб келди-да, Анвар Турсунович ўтирган “Виллис”нинг қоқ белидан урди. Зарба шунчалик кучли эдики, машина икки марта думалаб ерда сирпанганча йўл чеккасига чиқиб қолди.\nАнвар Турсунович ухлагани бўйича қайтиб уйғонмади. Ҳайдовчи йигитнинг эса касалхонада жони узилди.\n— Опа! — деб бақириб юборди Дилором. — Тинчликми?!\n— Рустамжон… Рустамжоннинг тоғасидан айрилиб қолдик!\nШундан кейин гўшакдан қисқа товуш келиб қолди.\nҚизнинг яқинида турган Бахшуллони бирдан ҳаяжон босди. Рустам эса Дилоромнинг овозидан чўчиб уйғонди ҳамда кўзини уқалаб ўрнидан сакраб турди-да, тез-тез юриб уларнинг ёнига келди.\n— Тинчликми? — сўради бўғиқ овозда.\n— Рустам ака, — деди унга жовдираб қараган Нигора, — тоғангизнинг тоблари қочиб қолибди. Тезроқ бораркансиз.\n— Ни-ма? Нега мазаси бўлмас экан? Соғ эди-ку. Яхши юрувди-ку…\nНигора бирдан унинг бўйнидан қучоқлади.\n— Боринг, тезроқ боринг…\nҚизнинг юрак уриши ҳатто Рустамга ҳам эшитилди. Кўнгли нохушлик рўй берганини сезди ҳамда тезда оёқ кийимини кийиб ташқарига отилди. Ортидан Бахшулло югурди.\nСаодат опа эрининг ўлганига сира ишонгиси келмасди. Уйидаги азани, жағи боғланиб устига мато ёпилган, кўзлари юмуқ эрини худди тушида кўраётгандай эди. Гоҳ овозининг борича додлаб йиғлар, гоҳ атрофидагиларга меровсираб қарар, эртароқ уйғонгиси келарди. “Тавба, — дерди баъзан, — нимага мен уйғонмайман? Жонимга тегиб кетди! Уфф, тезроқ тонг отса нима қиларди?!”\nАнвар Турсуновични олиб чиқаётганларини кўришга у чидаб туролмади. Тобут дарвозахонага етганида, шилқ этиб ёнига қулади…\nИкром кечаси Рустам қўнғироқ қилгандаёқ етиб келди. Эрталабгача ўтирди. Рустамга ҳамдард бўлди. Тонг отар паллада Норбой қорининг ёнига борди. Ҳамма бўлган гапларни айтди.\n— Жуда хунук иш бўпти. Тоза одам деб эшитгандим. Эсиз, шундайларнинг эрта вафот қилгани чатоқ-да. Майли, Худонинг иши. Бандасининг қўлидан нима ҳам келарди? Худо шундай бўлишини хоҳлабдими, демак, шундай бўлади. Ҳаммага Худо сабр берсин… Энди, Икромжон, гап бундай: айтишингизча, ҳамма сизни аллақачон ўлдига чиқариб қўйибди. Шундай экан, ҳозирча кўзга кўринмаганингиз маъқул, — деди Норбой қори ва Икромга қаради.\n— Таъзияга борма, демоқчимисиз? — дея ҳайрон бўлди Икром.\n— Йўқ, ундай демоқчимасман. Куни кеча битта дўконга киргандим. Соч сотишаётган экан. Озгина жаҳлим чиқувди. Худо бошингга қанақанги сочни берган бўлса, шундан айирмасин. Лекин ҳозир ўйлаб қарасам, гоҳ-гоҳида фойдаланса бўларкан. Демоқчиманки, кийиб олинг, биров танимасин.\nИкром сира соч кийишни истамасди. Аммо қорининг гапини икки қилгиси келмади.\nУ Анвар Турсуновичнинг қабри тепасида анча вақт турди. “Ҳаммаси сиз айтгандай бўлади”, деб қасам ичди.\nОлти ой ўтди. Дилором ҳақиқий маънода Бахшуллони ёқтирди ва ажойиб кунларнинг бирида уларнинг тўйи бўлиб ўтди. Сўнг Рустам ҳам Нигорага уйланди. Бу пайтда Икром ўғилчали бўлган эди. Дарвоқе, унинг паспортидаги исми Миркамол бўлиб ўзгарган эди…\nИблис салтанати (339-қисм)\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:5 × 5 = Диққат! Диққат!\nБугун ўқилган саҳифалар: 14 766Бугун кирувчилар сони: 3 506Кеча кирганлар сони: 15 342 Copyright © hordiq.uz 2017. Barcha huquqlar himoyalangan.


Қишмнинг Ноз ороллари - Parstoday\nЭрон табиатининг жозибали манзаралари (45)\nЯнвар 24, 2021 20:47 Asia/Tashkent\nЭрон жанубидаги Ҳурмузган вилояти, Уммон денгизи ва Форс кўрфазининг қирғоқ бўйидаги соҳилларидан ташқари, ажойиб табиат ҳамда диққатга сазовор жойларга ҳам эга. Уларнинг энг гўзалларидан бири бу Қишмдаги Ноз ороллари бўлиб, улар Қишмнинг еттита муъжизасидан бири деб ҳам номланади. Бу ороллар бошқа кўплаб соҳиллардан ажралиб туради. Форс кўрфазининг чуқур ва нилийранг сувлари юзасида юришингиз мумкин бўлган ороллар!\nҚандай қилиб? Бу ҳайратланарли саволга жавоб топиш учун бугунги суҳбатда бизга ҳамроҳлик қилинг.\nНоз ороллари - Эрон жанубидаги Ҳурмузгон вилоятининг ўн тўртта оролларидан бири бўлиб, у Форс кўрфазининг чексиз ва нилий ҳудудида жойлашган. Шуни эслатиб ўтиш жоизки, Ҳурмузгон вилоятининг барча 14 ороллари чиройли, жозибали ва ажойибдир. Ҳар йили бу ороллар кўплаб табиат ихлосмандларини жалб қилади. Аммо бу ўн тўртта орол орасида Қишм оролининг жануби-шарқий қисмида жуда гӯзал ороллар бор, улар Ноз ороллари сифатида танилган ва Қишмнинг еттита муъжизаси сифатида қабул қилинган. Эслатиб ўтамиз, Ноз ороли ҳам Қишм Геопаркининг бир қисмидир. Халқаро Қишм Геопарки Ғарбий Осиё ва Яқин Шарқдаги энг қадимги геопарклардан биридир. Геопарклар аслида табиат ҳодисаларини муҳофаза қилиш ва улардан фойдаланишнинг энг яхши усулларига эришиш, заминшунослик илмининг турли соҳаларида таълим, тадқиқот ва амалиёт ӯтказиш учун самарали марказлар ҳисобланади.\nНоз ороллари уч гектар майдонни эгаллаган ва баландлиги 5 дан 10 метргача бўлган тош деворлар билан ўралган. Ушбу оролларда қумли соҳиллар умуман йўқ, текис ва тошлоқдир. Оролнинг тошли теппаликлари бу ҳудуднинг гўзалликларидан бири бўлиб, уларга кӯтарилгач, атрофдаги барча ландшафтларни кӯздан кечириш мумкин. Форс кўрфази, Ҳурмуз бўғози, Ларк ороли ва гўзал соҳилларнинг манзаралари ушбу тош қояларидан ажойиб бир тарзда кӯзга ташланади.\nНоз ороллари денгизда сув пасайган пайти ялтироқ қум йӯлаги билан Қишм оролига боғланиб, кейин сув кӯтарилган пайти эса Форс кўрфазининг зангори сувлари остида қолиб кӯздан ғойиб бӯлишади. Бу ҳолатни маҳаллий аҳоли оролларнинг аразлаб кетиши ва яна нозланиб қайтиши дейишади. Маҳаллий аҳоли тилидан олинган ушбу оролларнинг номи хариталарда ҳам Ноз ороллари деб ёзилган.\nСув пасайган пайтида ушбу ороллар Қишм қирғоғига қуруқлик йӯлаги яратиш орқали боғланади ва бу ер сиз Форс кўрфази сувларига бир километр масофагача машинада кириб боришингиз мумкин бўлган ягона жойдир. Бунинг учун Форс кўрфази чуқур ва мовий сувларининг пасайиш ва кӯтарилиш соатларини яхши билиш кифоя. Шунда Форс кўрфазида оёқларингизни ҳўл қилмасдан юрасиз. Шу тарзда сиз Ноз ороллари баландликларига пиёда чиқиб борасиз ва у ердан Форс кўрфази, Ҳурмуз бўғози, Ларк ороли ва Қишм қирғоғининг бошқа кўринишларини томоша қиласиз. Бу, албатта, ҳаётингиздаги энг ноёб тажриба бўлади. Ҳеч қандай шароитда ушбу ҳайратланарли тажрибани қӯлдан берманг: Сувнинг чекиниб, яна қайтиш давомийлиги фурсати кам бўлиб туюлиши мумкин, аммо барибир у қисқа, чиройли ва унутилмасдир.\nДенгиз суви пасайганда Ноз ороллари\nСув пасайганида, сиз Форс кўрфази сувларида бемалол юришингиз мумкин. Агар ушбу оролларга ўз вақтида етиб борсангиз, зӯрға тўпиғингизга чиқадиган сувда, юмшоқ ва салқин қум устида юришингиз ва ўзингизни денгиз бағрида ҳис қилишингиз мумкин. Агар сиз ушбу оролларга кеч куз ва қиш ойларида ташриф буюрсангиз, нафақат ранг-баранг чиғаноқлар ва ғалати қисқичбақаларни, балки яқин атрофда қишлаш учун учиб келган қушларни ҳам кўришингиз мумкин.\nСизнинг Ноз оролларига саёҳатингиз шу яқинда жойлашган диққатга сазовор жойлардан бири - "Харбас ғори" ни кўриш билан янада ёқимли бўлиши мумкин. Тарихи Модлар даврига бориб тақаладиган, Загрос тоғларининг охирги бурмаларини ӯз ичига олган ушбу ғор ғалати ва сирли меъморчиликка эга бўлиб, унинг атрофида қисқа ва узун маржон теппаликлар жойлашган. Ғорнинг тош деворларининг баландлиги 20-30 метрни ташкил этади. Вақт ўтиши билан денгиз сувининг чўкиши натижасида у ичма-ич тешиклари бўлган тоққа айланган. Одамлар ҳам турли замонларда унга ўзига хос шакл бериб, ӯймакорликлар қилишган. Ғорнинг кириш қисми 9 тешикдан иборат. Ғорнинг ичида бир-бирига боғланган бир неча заллар, даҳлизлар, хоналар, чашмалар ва дарчалар мавжуд. Пастки қисмида ёмғир сувини сақлаш учун ишлатиладиган ва йилнинг ёмғирли кунларида доимо сув билан лимо-лим тӯлган сув ҳавзаси мавжуд.\nМаҳаллий аҳолининг айтишича, бир жуфт балиқчи бургут ҳар доим Харбас ғори устидаги тошли баландликда яшайди ва тухум қўяди. Ушбу бургутлар дунёдаги энг ноёб ва йўқолиб кетиш хавфи остида бўлган қушлар турига киради. Шунингдек, ғорнинг бўшлиқлари ва қоронғу бурчакларида "сичқон думли кӯршапалаклар" яшайди. Мутахассисларнинг таъкидлашича, бу турдаги кўршапалаклар насли ҳам хавф остида, аммо бу кўршапалакларнинг Харбас ғорида хавфсиз яшаши қувончли ҳолдир.\nХарбас ғори деворидаги расмлар\nШубҳасиз, Ноз ороллари ва Харбас ғорига ташриф буюриш кишида ҳайратланарли таассурот қолдиради. Аммо унутманг, бу ерга ташриф буюриш учун қиш фасли энг муносиб вақт, чунки об-ҳаво жуда ёқимли ва сиз кўпроқ табиий ҳодисаларни кўришингиз мумкин.